sagorsarker/bangla-wikipedia huggingface dataset:
কলিন ম্যাকডোনাল্ড

কলিন ক্যাম্পবেল ম্যাকডোনাল্ড, এএম (; জন্ম: ১৭ নভেম্বর, ১৯২৮; মৃত্যু: ১১ জানুয়ারী, ২০২১) ভিক্টোরিয়ার গ্লেন আইরিশ এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৫২ থেকে ১৯৬১ সময়কালে ৪৭টি টেস্টে অংশ নিয়েছেন।
ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়া বুশর‌্যাঞ্জার্সের প্রতিনিধিত্ব করেছেন। দলে তিনি মূলতঃ ডানহাতি উদ্বোধনী ব্যাটসম্যান হিসেবে খেলতেন। পাশাপাশি মাঝে-মধ্যে উইকেট-রক্ষকেরও দায়িত্ব পালন করেছেন কলিন ম্যাকডোনাল্ড।
স্কট কলেজ মেলবোর্ন থেকে পড়াশোনা করার পর মেলবোর্ন বিশ্ববিদ্যালয়ে ভর্তি হন।
টমস ও ম্যাকডোনাল্ড তাদের রাজ্য দল ভিক্টোরিয়ার পক্ষে ব্যাটিং উদ্বোধনে মাঠে নামতেন। ঐ মৌসুমে একই ক্লাব দল ও মেলবোর্ন বিশ্ববিদ্যালয়ের পক্ষেও ব্যাটিং উদ্বোধনে নেমেছিলেন। খেলা থেকে অবসর নেয়ার পর টমস চিকিৎসাকর্মে ধাত্রীবিদ্যাবিশারদের ভূমিকায় অবতীর্ণ হলে ম্যাকডোনাল্ড জিম বার্কের সাথে সফলতম উদ্বোধনী জুটি গড়তে সক্ষম হন। ১৯৫৮-৫৯ ও ১৯৬০-৬১ মৌসুমে ভিক্টোরিয়ার অধিনায়কেরও দায়িত্ব পালন করেন।
২৫ জানুয়ারি, ১৯৫২ তারিখে ওয়েস্ট ইন্ডিজের বিপক্ষে তার টেস্ট অভিষেক ঘটে। সফরকারী ওয়েস্ট ইন্ডিজের বিপক্ষে সিরিজের পঞ্চম টেস্টে সতীর্থ ও উদ্বোধনী ব্যাটসম্যান জর্জ টমস-সহ [[রিচি বেনো|রিচি বেনো’র]] একযোগে অভিষেক হয়েছিল। ঐ খেলায় অস্ট্রেলিয়া দল ২০২ রানের বিরাট ব্যবধানে জয় পেয়েছিল।
১৯৫৬ সালে ওল্ড ট্রাফোর্ড টেস্টে [[জিম লেকার]] ১৯ উইকেট পেয়েছিলেন যা জিম লেকারের টেস্ট নামে পরিচিতি পায়। উভয় ইনিংসে যথাক্রমে ৩২ ও ৮৯ রান সংগ্রহ করে সফরকারী অস্ট্রেলিয়া দলের সর্বোচ্চ রান সংগ্রহকারী ছিলেন তিনি। ১৯৫৮-৫৯ মৌসুমে ইংরেজ দলের বিপক্ষে অনুষ্ঠিত [[দি অ্যাশেজ|অ্যাশেজ সিরিজে]] নিজের খেলোয়াড়ী জীবনের স্বর্ণশিখরে আরোহণ করেন। টেস্ট ক্রিকেটের ইতিহাসে এক পঞ্জিকাবর্ষে সর্বাধিক রান তোলার কৃতিত্ব অর্জন করেন ১৯৫৯ সালে। অ্যাডিলেডে সিরিজের চতুর্থ টেস্টে ব্যক্তিগত সর্বোচ্চ ১৭০ রান তুলেন। তবে, দ্বিতীয় দিনের অধিকাংশ সময় রিটায়ার্ড হার্ট ছিলেন। মেলবোর্নের নিজ মাঠে অনুষ্ঠিত ৫ম টেস্টে দ্বিতীয় সেঞ্চুরি করেন।
১৯৬১ সালে ইংল্যান্ড সফরে যান। কিন্তু, কব্জির আঘাতের কারণে তাকে টেস্ট ক্রিকেট থেকে অবসরগ্রহণ করতে হয়।
সংক্ষিপ্তকালের জন্য বিদ্যালয়ে শিক্ষকতা করেন। বীমা প্রতিষ্ঠানের দালাল হিসেবে কাজ করার পর টেনিস অস্ট্রেলিয়ার নির্বাহী পরিচালক মনোনীত হন। ১৯৬০-এর দশক থেকে ১৯৭০-এর দশক পর্যন্ত এবিসি’র ক্রিকেট ধারাভাষ্যকার হিসেবে কাজ করেন।
তার জ্যেষ্ঠ ভ্রাতা ইয়ান ম্যাকডোনাল্ড ও কাকাতো ভাই [[কিথ রিগ]] ভিক্টোরিয়ার পক্ষে প্রথম-শ্রেণীর ক্রিকেটে অংশগ্রহণ করেছেন।
[[বিষয়শ্রেণী:১৯২৮-এ জন্ম]]
[[বিষয়শ্রেণী:অস্ট্রেলীয় ক্রিকেটার]]
[[বিষয়শ্রেণী:অস্ট্রেলিয়ার টেস্ট ক্রিকেটার]]
[[বিষয়শ্রেণী:ইন্টারন্যাশনাল ক্যাভেলিয়ার্সের ক্রিকেটার]]
[[বিষয়শ্রেণী:ভিক্টোরিয়ার ক্রিকেটার]]
[[বিষয়শ্রেণী:ভিক্টোরিয়া (অস্ট্রেলিয়া) থেকে আগত ক্রিকেটার]]
[[বিষয়শ্রেণী:মেলবোর্ন ক্রিকেট ক্লাবের ক্রিকেটার]]
[[বিষয়শ্রেণী:মেলবোর্ন থেকে আগত ক্রিকেটার]]
[[বিষয়শ্রেণী:মেলবোর্ন বিশ্ববিদ্যালয়ের প্রাক্তন শিক্ষার্থী]]
[[বিষয়শ্রেণী:মেম্বার্স অব দি অর্ডার অব অস্ট্রেলিয়া]]
[[বিষয়শ্রেণী:২০২১-এ মৃত্যু]]
বাংলাদেশ সচিবালয়

সচিবালয় বা বাংলাদেশ সচিবালয় বাংলাদেশ সরকারের প্রশাসনিক সদর দপ্তর যা বাংলাদেশের রাজধানী ঢাকার সেগুন বাগিচাতে অবস্থিত। বাংলাদেশ সরকারের সকল নির্বাহী বিভাগীয় কার্য সচিবালয়ে সম্পন্ন হয়।। ১৯৪৭ সালে নির্মিত একগুচ্ছ ভবন নিয়ে সচিবালয় গঠিত হয়, যা ১৯৭১ সাল পর্যন্ত পূর্ব পাকিস্তানের প্রাদেশিক সরকারের সচিবালয় হিসেবে কার্যরত ছিল।
সচিবালয়কে প্রধানমন্ত্রীর কার্যালয়ের আরও নিকটবর্তী করতে সরকার বহু বছর ধরে শের-ই-বাংলা নগরে একটি নতুন সচিবালয় তৈরির পরিকল্পনা করছে। নতুন ভবনটি বিশ্বখ্যাত স্থপতি লুই কানের তৈরি জাতীয় সংসদ ভবন ভবনের নকশার অনুরূপ করার বিবেচনা করা হচ্ছে। বর্তমান ভবনের বিকল্প প্রস্তাব করার জন্য সাবেক প্রধানমন্ত্রী শেখ হাসিনা একটি কমিটি গঠন করেন। এটি ১৪ তলা ফাউন্ডেশনের উপর চারটি নয় তলা ভবনসহ ৩২ একর জমির উপর নির্মিত হবে। তবে আপাতত রমনা থেকে সচিবালয় সরানোর চিন্তা বাদ দেওয়া হয়েছে। সেগুনবাগিচা থেকে শেরেবাংলা নগরে সচিবালয় স্থানান্তরের প্রস্তাব বাতিল করা হয়েছে এবং সচিবালয়টি সেগুনবাগিচাতেই থাকবে।
বাংলাদেশের রাজধানী ঢাকার প্রাণকেন্দ্র শহীদ নূর হোসেন চত্বরের পাশেই সচিবালয় বা বাংলাদেশ সচিবালয় অবস্থিত।যেটি বাংলাদেশের জাতীয় মসজিদ বায়তুল মোকাররম মসজিদ হতে পশ্চিম দিকে অবস্থিত। 
যাতায়াতের সহজ করার লক্ষ্যে সচিবালয় দক্ষিণ পাশে মেট্রোরেল সংযুক্ত করা হয়েছে।সচিবালয় মেট্রোরেল
কাদিস জেলা

কাদিস জেলা আফগানিস্তান এর বাদঘিজ প্রদেশ এর দক্ষিণ অংশে অবস্থিত একটি অন্যতম জেলা।পূর্বে জাওয়ান্দ জেলা, পশ্চিমে কালা আই নাউ, উত্তরে মুকুর এবং মুরঘাব জেলা। জেলাটির দক্ষিণে হেরাত প্রদেশ। কাদিস হচ্ছে এটির রাজধানী শহর।
চাহার আঈমাকের ফিরোজকো গোষ্ঠী কোন এক সময়ে এলাকাটি দখল করে নিয়েছিল।
সন্ন্যাসী

সন্ন্যাসী () হলো এমন এক ব্যক্তি বিশেষ যিনি কিছু ধর্মীয় আচার-আচরণ পালন করে থাকেন।
সন্ন্যাসী অর্থ যিনি সন্ন্যাস ব্রত, তথা, সংসার ত্যাগ করেছেন, গৃহত্যাগী বা বিরাগী। মূলতঃ সংসারত্যাগ করে যারা ঈশ্বরের চিন্তায় মগ্ন থাকে বা ভিক্ষুধর্ম অবলম্বন করে তাদের সন্ন্যাসী বলে। এর স্ত্রীলিঙ্গ হলোঃ সন্ন্যাসিনী।
বোলান গান

বোলান গান বা "বোলান" হল প্রধানত পশ্চিমবঙ্গের লোকগান তথা বাংলার এক প্রাচীন লোকগান। বোলান গান বাংলার লোকস্কৃতির একট অনন্য অবদান। এক সময় বীরভূম, নদিয়া, বর্ধমান, মুর্শিদাবাদের বিস্তীর্ণ এলাকায় বোলান গান প্রচলিত ছিল। বিশিষ্ট লোক সংস্কৃতি গবেষক "ওয়াকিল আহমেদ" তার ‘বাংলার লোকস্কৃতি’ বইতে লিখেছেন, "বোলান গান বাঁধা হয় পালার আকারে। এতে লঘু, গুরু উভয় বিষয়েরই স্থান আছে। গুরু বিষয় খণ্ডগীতি, আর লঘু বিষয় রঙপাঁচালি নামে পরিচিত।" এখানে একটি দল যখন গায়, অন্য দল ধুয়া দেয়। এ ভাবেই এগিয়ে চলে বোলান। বোলান গানের জনক : স্বর্গীয় শ্রী প্রাণ বল্লভ দে পণ্ডিত সাটুই নিবাসী।
তবে সময়ের সঙ্গে সঙ্গে বাংলার বেশির ভাগ লোকোগান, যেমন- ভাদু, আলকাপ প্রভৃতি লোকশিল্পের মতোই বোলানের ঐতিহ্যও ফিকে হয়ে এসেছে।
বঙ্গীয় শব্দকোষ থেকে জান যায় ‘বোলান’ শব্দের অর্থ সম্ভাষণ বা প্রবচন। মতান্তরে ‘বুলা’ বা ভ্রমণ থেকেও বোলান গানের উৎপত্তি হতে পারে বলে মনে করেন একদল লোক গবেষক। 
বাংলায় তুর্কি আক্রমণের পর থেকে শিবের গাজন উপলক্ষে বোলান গান গাওয়া শুরু হয়। বোলান গানের মূলত ৪টি প্রকার— দাঁড় বোলান, পালা বোলান, সখী বোলান ও শ্মশান বোলান।
বোলান গান একটি দল হিসাবে গাওয়া হয়। এই গান ঢোল এর বাজনার তালে গাওয়া হয়। ঢোল বাদকরা ঢোল বাজায় আর দলপতি গান করে। অনেক সময় এই গানের সঙ্গে নৃত্য শিল্পী থাকে যারা গানের তালে তালে নৃত্য করে। দলপতির সঙ্গে সহযোগিরাও গান করে। সহযোগিদের গান গাওয়াকে বলা হয় ধৌয়া তোলা। বোলানগান সামাজিন ও পৌরাণিক বা দেবদেবীদের নিয়ে পালা আকারে উপস্থাপন করা হয়। পালা বাদার জন্য একজন থাকেন প্রতিটি দলে। দুর্গা ও শিবের বোলান পালা বেশ জনপ্রীয়। গাজনের অনুষ্ঠানে বোলান গান হিসাবে বোলান গান গাওয়া হয়।
আসরের শুরুতে গুরু বন্দনা করে বোলান গাইতে পছন্দ করেন নদিয়ার বোলান শিল্পীরা। এরই একটি নিচে দেখুন-
ওয়েস্টফেলিয়া শান্তিচুক্তি

ওয়েস্টফেলিয়া শান্তিচুক্তি হল ইউরোপে ধর্ম এবং রাজনীতি নিয়ে ১৬১৮ সাল থেকে শুরু হওয়া যুদ্ধের সমাপ্তির জন্য স্বাক্ষরিত শান্তিচুক্তি। এটি ১৬৪৮ সালের ২৪ অক্টোবর জার্মানির ওয়েস্টফেলিয়া নামক স্থানে স্বাক্ষরিত হয়। ইউরোপে শান্তি প্রতিষ্ঠায় ১৬৪৮ সালে স্বাক্ষরিত এই চুক্তির ফলে ৩০ বছরের যুদ্ধ সমাপ্ত হয়। ওয়েস্টফালিয়ার চুক্তি সম্পাদিত হয়েছিল ইউরোপের বিভিন্ন দেশ অর্থাৎ স্পেন, ফ্রান্স, পর্তুগাল, নেদারল্যান্ডস, ওয়েস্টফালিয়ার, পবিত্র রোম সাম্রাজ্য, সুইডেন, রাশিয়া, ইংল্যান্ড, পোল্যান্ড সহ অন্যান্য দেশের মধ্যে। এসব দেশ প্রায় ৩০ বছর (১৬১৮-১৬৪৮) যাবত যুদ্ধে লিপ্ত ছিল। এ যুদ্ধে প্রায় ৮০ লক্ষ সামরিক ও বেসামরিক লোক হতাহত হয়। মূলত যুদ্ধের পরিসমাপ্তি ঘটিয়ে শান্তি স্থাপনই এই চুক্তির উদ্দেশ্য ছিল।
শান্তি প্রতিষ্ঠায় মোট ৩টি চুক্তি স্বাক্ষরিত হয়। যথাঃ-
১. পিস অব মুনস্টার (নেদারল্যান্ডস বনাম স্পেন)
২. মুনস্টার চুক্তি (পবিত্র রোম সাম্রাজ্য বনাম ফ্রান্স)
৩. অসনাব্রুক চুক্তি (পবিত্র রোম সাম্রাজ্য বনাম সুইডেন)
হিরাম কক্স

হিরাম কক্স (১৭৬০-১৭৯৯) একজন ব্রিটিশ কূটনীতিক, যিনি ১৮ শতকে বঙ্গ ও বার্মায় কর্মরত ছিলেন। বাংলাদেশের কক্সবাজার শহরটির নাম তার নামে নামকরণ করা হয়।
ব্রিটিশ ইস্ট ইন্ডিয়া কোম্পানি অধ্যাদেশ, ১৭৭৩ জারি হওয়ার পর ওয়ারেন্ট হোস্টিং বাঙলার গভর্নর হিসেবে নিয়োগ প্রাপ্ত হন। তখন হিরাম কক্স পালংকির মহাপরিচালক নিযুক্ত হন। ক্যাপ্টেন কক্স আরাকান শরণার্থী এবং স্থানীয় রাখাইনদের মধ্যে বিদ্যমান হাজার বছরেরও পুরানো সংঘাত নিরসনের চেষ্টা করেন। এবং শরণার্থীদের পুণর্বাসনে গুরুত্বপূর্ণ অগ্রগতি সাধন করেন কিন্তু কাজ পুরোপুরি শেষ করার আগেই মারা (১৭৯৯) যান। তার পূর্নবাসন অবদানকে স্মরণীয় করে রাখতে একটি বাজার প্রতিষ্ঠা করা হয় এবং এর নাম দেয়া হয় কক্স সাহেবের বাজার। যা পরে কক্সবাজার হিসেবে পরিচিতি লাভ করে।
হিরাম কক্স এশিয়াটিক সোসাইটির সদস্য ছিলেন, তিনি এর সাময়িকী "এশিয়াটিক রিসার্চে" এশিয়ার সংস্কৃতির উপর পাণ্ডিত্যপূর্ণ নিবন্ধ লিখেছেন। তিনি দাবার "চারজন খেলোয়াড়ের খেলা"র উৎপত্তি সম্পর্কিত তার তত্ত্বের জন্য সর্বাধিক পরিচিত, যা কক্স-ফোর্বস তত্ত্ব হিসাবে পরিচিত।
আচমত আলী খান

মৌলভী আচমত আলী খান হলেন বাংলাদেশের একজন প্রখ্যাত রাজনীতিবিদ, মুক্তিযোদ্ধা ও সমাজসেবক। মুক্তিযুদ্ধে অনন্য সাধারণ অবদানের জন্য ২০১৬ সালে তাকে “স্বাধীনতা ও মুক্তিযুদ্ধে স্বাধীনতা পুরস্কার” প্রদান করা হয়।
মৌলভী আসমত আলী খান ১৯০৭ সালে ব্রিটিশ ভারতে (বর্তমান বাংলাদেশ) জন্মগ্রহণ করেন । তিনি খুব অল্প বয়সেই আইন থেকে স্নাতক হন এবং সামাজিক কাজ শুরু করেন। তাঁর জ্যেষ্ঠপুত্র শাজাহান খান বাংলাদেশ সরকারের নৌপরিবহন মন্ত্রী ছিলেন।
১৯৫৪ সালে পূর্ববাংলা নির্বাচনের সময় খান এমএলএ নির্বাচিত হয়েছিলেন। পরবর্তীতে ১৯৫৪ সালে তিনি এমপি নির্বাচিত হন। ১৯৭৩ সালে খান ফরিদপুর-১৪ থেকে প্রথম জাতীয় সংসদ নির্বাচনে সংসদ সদস্য নির্বাচিত হন। তিনি মাদারীপুর আওয়ামী লীগের প্রতিষ্ঠাতা সদস্য ও সভাপতিও ছিলেন।
আচমত আলী খান ২১ অক্টোবর ১৯৯৩ সালে মৃত্যুবরণ করেন।
এদেশের স্বাধিকার আন্দোলন ও মুক্তিযুদ্ধে অসাধারণ অবদানের জন্য ২০১৬ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।
ইউনাইটেড আর্টিস্ট্‌স

ইউনাইটেড আর্টিস্ট্‌স (ইংরেজি: United Artists) হল একটি মার্কিন চলচ্চিত্র ও টেলিভিশন বিনোদন স্টুডিও। ১৯১৯ সালে মারি পিকফোর্ড, চার্লি চ্যাপলিন, ডগলাস ফেয়ারব্যাঙ্কস ও ডি. ডব্লিউ. গ্রিফিথ এটি প্রতিষ্ঠা করেন। এই স্টুডিও প্রতিষ্ঠার ফলে তারা অন্য বাণিজ্যিক স্টুডিওর উপর নির্ভরশীল না হয়ে তাদের চলচ্চিত্রের উপর পূর্ণ নিয়ন্ত্রণ লাভ করে। ইউনাইটেড আর্টিস্ট্‌স পরবর্তী শতাব্দীতে বেশ কয়েকবার পুনঃনির্মাণ, কেনা ও বেচা হয়। বর্তমান কোম্পানিটি শুধু মূল কোম্পানির নামের উত্তরসূরি। ১৯৮১ সালে মেট্রো-গোল্ডউইন-মেয়ার (এমজিএম) স্টুডিওটিকে তাদের করে নেয়।
২০১৪ সালে ২২ সেপ্টেম্বর এমজিএম মার্ক বার্নেট ও রোমা ডাউনির বিনোদন কোম্পানি ওয়ান থ্রি মিডিয়া ও লাইটওয়ার্কার্স মিডিয়ার নিয়ন্ত্রণ লাভ করে, এবং পরে ইউনাইটেড আর্টিস্ট্‌স মিডিয়া গ্রুপ (ইউএএমজি) নামে ইউনাইটেড আর্টিস্ট্‌সের টিভি প্রযোজনা ইউনিটের যুক্ত হয়। পরের বছর ১৪ ডিসেম্বর এমজিএম ইউএএমজির পূর্ণ অধিকার লাভ করে এবং একে এমজিএম টেলিভিশন-এর সাথে যুক্ত করে।
কিস্টোন স্টুডিওজ

কিস্টোন স্টুডিওজ (ইংরেজি: Keystone Studios) ছিল মার্কিন যুক্তরাষ্ট্রের একটি চলচ্চিত্র স্টুডিও। এটি ক্যালিফোর্নিয়ার লস অ্যাঞ্জেলেসের এডেনডেল অবস্থিত ছিল, যা বর্তমানে ইকো পার্কের অংশ। ১৯১২ সালে ৪ জুলাই ম্যাক সিনেট (১৮৮০-১৯৬০) কিস্টোন পিকচার্স স্টুডিও নামে এই স্টুডিও প্রতিষ্ঠা করেন। অভিনেতা ও লেখক অ্যাডাম কেসেল (১৮৬৬-১৯৪৬), চার্লস ও. বোমান (১৮৭৪-১৯৩১) এবং ১৯০৯ সালে প্রতিষ্ঠিত নিউ ইয়র্ক মোশন পিকচার্স কোম্পানির মালিকগণ সিনেটকে সহায়তা করেন। কোম্পানিটি কয়েক বছর ক্যালিফোর্নিয়ার লস অ্যাঞ্জেলেসের গ্লেনডেল ও সিলভার লেকের পাশে চিত্র ধারণ করে এবং ১৯১২ থেকে ১৯১৫ সালে তাদের চলচ্চিত্রগুলো পরিবেশনা করত মিউচুয়াল ফিল্ম কর্পোরেশন।
মূল প্রধান দালানটি এখনো রয়ে গেলেও এটি চলচ্চিত্রের ইতিহাসের সম্পূর্ণ বন্ধ হয়ে যাওয়া প্রথম চলচ্চিত্র মঞ্চ ও স্টুডিও। এটি বর্তমানে লস অ্যাঞ্জেলেসের ইকো পার্কে ১৭১২ গ্লেনডেল বুলেভার্ডে অবস্থিত।
বলধা জাদুঘর

বলধা জাদুঘর বাংলাদেশের ঢাকার ওয়ারীতে খ্রিস্টান কবরস্থানের সন্নিকটে অবস্থিত যা ১৯২৫ সালে জমিদার নরেন্দ্র নারায়ণ রায় কর্তৃক ‘গৃহ-জাদুঘর’ হিসেবে প্রতিষ্ঠিত হয়। ১৯৪৪ সালে জমিদার মৃত্যুকালে উইল সম্পাদনের মাধ্যমে তার জমিদারি তহবিল থেকে জাদুঘর ও বাগানের সম্পূর্ণ ব্যয় নির্বাহের ব্যবস্থা করে যান।
আবাসিক ভবনের প্রথম তলায় ছিল প্রাচীনকালের শিল্পকর্ম। বারান্দায় দুটি বিশাল কড়াই ছিল। একটি হলঘরে মুদ্রা, পুঁতি ও শিল্প বিষয়ক গ্রন্থাবলি রাখা হয়েছিল। দ্বিতীয় কক্ষে গ্রামীণ ও শহুরে জীবনযাত্রার নানা মডেল এবং গজদন্ত ও রুপার ঝালরের কারুকর্ম ছিলো। তৃতীয় কক্ষে অস্ত্রশস্ত্রের সংগ্রহ এবং চতুর্থ কক্ষে প্রবাল ও সামুদ্রিক প্রদর্শনদ্রব্য ছিল। এসব সংগ্রহ পরে ঢাকা জাদুঘরে স্থানান্তরিত হয়েছে।
বলধার জমিদার নরেন্দ্রনারায়ণ রায় চৌধুরী ১৯০৯ খ্রিষ্টাব্দে বলধা গার্ডেনের সূচনা করেন। তিনি দুটি উদ্যান তৈরি করেন। প্রথম উদ্যানটির নাম রাখেন "সাইকী"। পরবর্তিতে তৈরি করা হয় দ্বিতীয় উদ্যান "সিবলী"। নরেন্দ্রনারায়ণ রায় চৌধুরীর মৃত্যুর পর কোনো এক সময়ে এ দুটি উদ্যানকে সম্মিলিতভাবে বলধা গার্ডেন নামে আখ্যায়িত করা হতে থাকে। ৩.৩৮ একর জায়গার উপর এই উদ্যান নির্মাণ করা হয়েছে।
উইলো শিল্ডস

উইলো শিল্ডসের জন্ম, মার্কিন যুক্তরাষ্ট্রের নিউ মেক্সিকো রাজ্যের আলবাকার্কি শহরে, তিনি ক্যারি এবং রব শিল্ডসের কন্যা, তারা পেশায় শিল্পকলার শিক্ষক। তার একজন ভ্রাতুষ্পাচারী যমজ বোন রয়েছে, এবং একজন বড় ভাইও রয়েছে, তারা দুজন-ই অভিনয় শিল্পী।
২০০৮ সালে, শিল্ডের কাজ ছিল "লাস ভেগাস নিউ মেক্সিকো ১৮৭৫" নামক সংক্ষিপ্ত চলচ্চিত্রের ঘটনা বর্ণনা করা। ২০০৯ সালে তিনি মার্কিন টেলিভিশন চ্যানেল ইউএসএ নেটওয়ার্ক এ প্রচারিত ধারাবাহিক "ইন দ্য প্রেইন সাইট" এর "ইন মাই হামবোলাডট ওপিনিয়ন" নামক শিরোনামের পর্বে লিসা রোগান চরিত্রটি ফুটিয়ে তোলেন এছাড়াও এই চরিত্রটি লিসা রয়্যাল নামেও পরিচিত ছিল, এবং ২০০৮ সালে "লাস ভেগাস নিউ মেক্সিকো ১৮৭৫" নামক ৭ মিনিটের ওয়েস্টার্ন সংক্ষিপ্ত চলচ্চিত্রে কন্ঠ প্রদান করেন, সেখানে তিনি একটি মেয়ের চরিত্র "যে একটি বন্দুক যুদ্ধ দেখছে" তার কন্ঠের ভূমিকায় কাজ করেন। ২০১১ সালে শিল্ডসকে, মার্কিন টেলিভিশন চ্যানেল সিবিএস এ প্রচারিত হলমার্ক হল অব ফেইমের ছোট পর্দার চলচ্চিত্র "বিয়ন্ড দ্য ব্লেক বোর্ড" এ অভিনয় করতে দেখা যায়, সেখানে তিনি এমিলি ভ্যানকেম্প চরিত্রে অভিনয় করেন। ছোট পর্দার চরচ্চিত্রটিতে তাকে "গ্রেইস" নামে একটি ঘর-বাড়িহীন শিশুর চরিত্রে অভিনয় করতে দেখা যায়।
শিল্ডস, জনপ্রিয় মার্কিন চলচ্চিত্র "দ্য হাঙ্গার গেমস" এ সহকারী ভূমিকায় অভিনয় করেন, তিনি চলচ্চিত্রটিতে প্রিমরোজ ইভেন্ডিন নামক চরিত্রটি ফুটিয়ে তোলেন। তিনি চলচ্চিত্রটির বাকি ধারাবাহিক সিক্যয়েল সমূহ, "", "", এবং "" তার এই একই চরিত্রটি পুনরায় অভিনয় করে যান। তিনি বলেন "চরিত্রটি সত্যিই যতই মজাদার হতে যাচ্ছে ঠিক ততটাই গড়ে উঠছে"। এছাড়াও শিল্ডস, "দ্য ওয়ান্ডার" এবং "এ্য ফল ফ্রম গ্রেস" নামক দুটি আসন্ন চলচ্চিত্রে অভিনয় করেছেন।
২০১৫ সালের ২৪ শে ফেব্রুয়ারি মাসে, মার্কিন নাচের প্রতিযোগিতামূলক অনুষ্ঠান "ডেন্সিং উইথ স্টারর্স" এর সিজন ২০ এ অংশগ্রহণকারী তারকাদের মধ্যে এতজন প্রতিযোগী হিসেবে শিল্ডসের নাম ঘোষণা করা হয়। তার পেশাদারী সহযোগী ছিলেন মার্কিন নৃত্য শিল্পী মার্ক ব্যালাস। মাত্র ১৪ বছর বয়সে, তিনিই ছিলেন অনুষ্ঠানটিতে অংশ নেয়া সর্বকালের সর্বকনিষ্ঠ প্রতিদ্বন্দ্বী, (মার্কিন অভিনেত্রী জেনদায়ার করা ইতিহাসও ভঙ্গ করেন, যিনি মূলত ১৬ বছর বয়সে সিজন ১৬তে একজন প্রতিযোগী হিসেবে অংশ নিয়েছিলেন)। তবে পুরো সিজন জুড়ে তারা বিচারকদ্বয় থেকে ধারাবাহিকভাবে উচ্চ নম্বর পাওয়ার পরেও, অতিশয় বেদনাদায়কভাবে ঘটনা মোড় নেয়, যুগলদ্বয় প্রতিযোগিতার সপ্তম সপ্তাহে এসে বাদ পরে যায়, (৭ম অবস্থানে থেকে প্রতিযোগিতা সমাপ্ত করে।)
১৯৩০-এর ধুবড়ী ভূমিকম্প

১৯৩০ ধুবড়ী ভূমিকম্প ভারতের (তৎকালীন ব্রিটিশ ভারত) ধুবড়ী জেলায় সংগঠিত হয়। এই ভূমিকম্পের মাত্রা ছিল ৭.১। ধুবড়ী এবং এর আশপাশের ভবনগুলো বেশি ক্ষতিগ্রস্ত হয়েছিল। এই ভূমিকম্পের ফলে তেমন প্রাণঘাতী ঘটেনি। ধুবড়ীর নিকটে রসি-ফরেল স্কেলে সর্বোচ্চ তীব্রতা ছিল IX ("মারাত্মক বিধ্বংসী")।
সানা মকবুল

সানা মকবুল হচ্ছেন একজন ভারতীয় মডেল এবং অভিনেত্রী।
তিনি মুম্বাইয়ে জন্মগ্রহণ করেছেন এবং সেখানেই তার শৈশব অতিবাহিত করেছেন। তার মা হচ্ছেন একজন মালায়ালী। তিনি ভারতের জাতীয় কলেজ হতে শিক্ষা লাভ করেছেন।
তিনি মডেলিংয়ের মাধ্যমে তার কর্মজীবন শুরু করেন। সে সময় তিনি বেশ কয়েকটি বিজ্ঞাপন এবং টেলিভিশন অনুষ্ঠানে উপস্থিত হয়েছিলেন। তিনি ২০০৯ সালে রিয়্যালিটি অনুষ্ঠান "এমটিভি স্কুটি টিন ডিভা"য় উপস্থিত হয়েছিলেন। পরবর্তীতে কিশোর-কিশোরীদের অনুষ্ঠান ""-এ উপস্থিত হয়েছেন। পরে তিনি এনডিটিভি ইমাজিনে প্রচারিত নাটক "কিতনি মোহাব্বত হ্যায়ের" দ্বিতীয় আসরে অভিনয় করেছেন। এর পরপরই তিনি স্টার প্লাসের জনপ্রিয় নাটক "ইস পেয়ার কো কেয়া নাম দু?"-এ লাবণ্য কাশ্যপের চরিত্রে এবং ৪ লায়ন্স ফিল্মের অপরাধের তদন্তমূলক অনুষ্ঠান "অর্জুনে" অভিনয় করেছেন।
তিনি পরবর্তীতে ফেমিনা মিস ইন্ডিয়াতে অংশগ্রহণ করেন এবং "ফেমিনা মিস বিউটিফুল স্মাইল ২০১২" খেতাব অর্জন করেন।
২০১৪ সালে, তিনি তেলুগু চলচ্চিত্র ডিক্কুলু ছুড়াকু রামাইয়ায় অভিনয়ের মাধ্যমে তেলুগু চলচ্চিত্রে অভিষেক করেন। এই চলচ্চিত্রে অভিনয়ের সময় তিনি তার স্টেজ নাম সানা মকবুলে পরিবর্তন করেন। এই চলচ্চিত্রে তিনি "সামহিথা"র চরিত্রে অভিনয় করেছেন, যিনি হচ্ছেন একজন এরোবিকস প্রশিক্ষক, যার প্রেমে এক বাবা এবং তার ছেলে পড়ে যায়। পরবর্তীতে তিনি তামিল চলচ্চিত্র রঙ্গুনের স্বাক্ষর করেন, যেটি রাজকুমার পেরিয়াস্বামী পরিচালিত একটি রোমান্টিক ধাঁচের চলচ্চিত্র।
কিকু শারদা

রাঘবেন্দ্র অমরনাথ শারদা (জন্ম: ১৪ ফেব্রুয়ারি ১৯৭৬), যিনি কিকু শারদা নামে অধিক পরিচিত, হলেন একজন ভারতীয় কৌতুক অভিনেতা, চলচ্চিত্র ও টেলিভিশন অভিনেতা। তিনি হাতিমে "হোবো" চরিত্রে, এফ.আই.আর-এ "কনস্টবল মুলায়েম সিং গুলগুলে" চরিত্রে, এবং আকবর বীরবল নামক কমেডি অনুষ্ঠানে "আকবর চরিত্রে অভিনয় করেছেন। তিনি কপিল শর্মার সাথে কমেডি নাইটস উইথ কপিলে কাজ করেছেন, যেখানে তিনি বেশ কয়েকটি চরিত্রে অভিনয় করেছেন যার মধ্যে উল্লেখযোগ্য হলো "পলক"। তিনি ২০০৩ সালে প্রিয়াঙ্কার সাথে বিবাহ বন্ধনে আবদ্ধ হন। তিনি ২০১৩ সালে নাচ বলিয়ে ৬-এ এবং ২০১৪ সালে ঝলক দিখলা যায় প্রতিযোগী হিসেবে অংশগ্রহণ করেছেন। তিনি ২০১৬ সালে সনিতে প্রচারিত দ্য কপিল শর্মা শোতে বিভিন্ন চরিত্রে অভিনয় করেছেন যার মধ্যে সন্তোষ এবং তার জনপ্রিয় চরিত্র বাচ্চা যাদব উল্লেখযোগ্য।
২০১৬ সালের জানুয়ারি মাসে, তিনি গুরমিত রাম রহিম সিংকে অনুকরণ করায় গ্রেপ্তার হয়েছিলেন।
প্লাঙ্কেট শীল্ড

প্লাঙ্কেট শীল্ড () নিউজিল্যান্ডের ঘরোয়া প্রথম-শ্রেণীর ক্রিকেট চ্যাম্পিয়নশীপবিশেষ। এ প্রতিযোগিতাটি ১৯০৬-০৭ মৌসুম থেকে অনুষ্ঠিত হয়ে আসছে। বিভিন্ন সময়ে নাম পরিবর্তন হলেও বর্তমানে এটি প্লাঙ্কেট শীল্ড নামে পরিচিত যা ২০০৯-১০ মৌসুম থেকে শুরুরদিকের নামে নিয়ে যায়।
১৯০৬ সালে এ প্রতিযোগিতার সূত্রপাত ঘটে। নিউজিল্যান্ডের তৎকালীন গভর্নর-জেনারেল উইলিয়াম প্লাঙ্কেট, ৫ম ব্যারন প্লাঙ্কেট শীল্ড দান করেন। শুরুর দিকের বছরগুলোয় এ প্রতিযোগিতায় সেরা দল নির্বাচনের জন্য খেলা আয়োজনের ব্যবস্থা করা হয়। অকল্যান্ড, ওয়েলিংটন, ক্যান্টারবারি, ওতাগো ও হকস বে - এ পাঁচটি প্রাদেশিক ক্রিকেট সংস্থা অংশগ্রহণ করতো। তন্মধ্যে হকস বে কেবলমাত্র দুইবার অংশ নেয়। প্রতিযোগিতার প্রথম শিরোপাধারী দল ছিল ক্যান্টারবারি। ১৯২১-২২ মৌসুমে দলগুলো একে-অপরের বিপক্ষে একবার রাউন্ড-রবিন পদ্ধতিতে খেলতো। তবে, প্রথম-শ্রেণীর মর্যাদা না থাকায় হকস বে খেলতে পারেনি। ১৯৫০-৫১ মৌসুমে সেন্ট্রাল ডিস্ট্রিক্টস ও ১৯৫৬-৫৭ মৌসুমে নর্দার্ন ডিস্ট্রিক্টস এ প্রতিযোগিতায় অন্তর্ভুক্ত হয়।
১৯৭৪-৭৫ মৌসুমে শেল অয়েল প্রতিযোগিতার প্রধান পৃষ্ঠপোষক ছিল। ফলে নতুন ট্রফির প্রবর্তন করা হয়। এ সময়ে খেলাগুলো তিনদিনব্যাপী অনুষ্ঠিত হয়। প্রথম ইনিংসে ওভারের সীমাবদ্ধতা ছিল। পরবর্তী বছরগুলোয় এ পদ্ধতি পরীক্ষামূলকভাবে প্রয়োগ ঘটানো হয়। দ্বিতীয় রাউন্ডে পদ্ধতির সঙ্কোচন ঘটানো হয়, বোনাস পয়েন্টের ব্যবস্থা রাখা হয় ও নক-আউট ফাইনাল হয়।
২০০১-০২ মৌসুমে পূর্বতন পদ্ধতির বিলুপ্তি ঘটানো হয় ও পৃষ্ঠপোষক সংস্থার পরিবর্তন হয়। স্টেট নামে পরিচিত স্টেট ইন্স্যুরেন্স শেল অয়েলের স্থলাভিষিক্ত হয়। প্রতিযোগিতার নাম পুণঃনামাঙ্কিত হয়ে নতুন পৃষ্ঠপোষক সংস্থার নামে পরিচিতি পায়। নিউজিল্যান্ডে রাজনৈতিকভাবে স্টেট পরিভাষা না থাকায় প্রথম-শ্রেণীর ক্রিকেট প্রতিযোগিতা হিসেবে স্টেট চ্যাম্পিয়নশীপ রাখা হয়।
স্টেট ইন্স্যুরেন্স তাদের সম্প্রচারস্বত্ত্ব প্রত্যাহার করে নিলে ২০০৯-১০ মৌসুমে প্লাঙ্কেট শীল্ড পুনরায় বহাল হয়। নিউজিল্যান্ড ক্রিকেট জানায় যে, নামের অধিকার আর বিক্রয়যোগ্য নয় ও বাদ-বাকী সময়ে প্লাঙ্কেট শীল্ড নামেই পরিচিতি পাবে। চূড়ান্ত খেলা আয়োজনের প্রথাও বিলুপ্ত করা হয়। এরফলে দ্বৈত রাউন্ড-রবিন প্রতিযোগিতা শেষে শীর্ষস্থানীয় দলের পয়েন্ট সংখ্যা অনুযায়ী প্রতিযোগিতার শিরোপা প্রদান করা হবে।
নভেম্বর থেকে এপ্রিলের শুরুর দিক পর্যন্ত প্রত্যেক প্রাদেশিক দল একবার রাউন্ড-রবিন সিরিজের অংশ হিসেবে ৪-দিনের খেলায় একে-অপরের বিপক্ষে প্রতিদ্বন্দ্বিতা করে। প্রতিদিন ৬.৫ ঘণ্টায় ১১২ ওভারের লক্ষ্যমাত্রা খেলার জন্য নির্ধারণ করা হয়। খেলার ফলাফলের উপর পয়েন্ট প্রদানের ব্যবস্থা রাখা হয়। শীর্ষ দুই দল এপ্রিলের শুরুতে ৫-দিনের চূড়ান্ত খেলায় মুখোমুখি হয়।
সীমিত ৫০ ওভারের প্রতিযোগিতাটি স্টেট শীল্ড নামে পরিচিত। ডিসেম্বরের শেষদিক থেকে শুরু হয়ে জানুয়ারির শেষদিক পর্যন্ত প্রতিযোগিতাটি চলমান থাকে। সেমি-ফাইনাল ও ফাইনাল খেলা ফেব্রুয়ারির শুরুতে অনুষ্ঠিত হয়।
২০০৬ সালে টুয়েন্টি২০ প্রাদেশিক প্রতিযোগিতার প্রচলন হয়। এক মাসেরও বেশি সময় নিয়ে ফেব্রুয়ারি ও মার্চের শুরুরদিকে চলমান থাকে। শীর্ষ দুই দল চূড়ান্ত খেলায় অবতীর্ণ হয়। এ প্রতিযোগিতাটি স্টেট টুয়েন্টি২০ নামে পরিচিত।
মৌসুমের প্রত্যেক খেলা শেষে পয়েন্ট বরাদ্দ করা হয়। চূড়ান্ত খেলা না থাকলে সর্বাধিকসংখ্যক পয়েন্টধারী দল চ্যাম্পিয়ন হবে। ২০১১-১২ মৌসুমের পয়েন্ট পদ্ধতি নিম্নরূপ ছিল:
প্রতিযোগিতা শুরু থেকে ১৯২১-২২ মৌসুম পর্যন্ত দাবী নিষ্পত্তিমূলক খেলায় শিরোপাধারী দল:
ইবনে জাযলা

আবু আলী ইয়াহইয়া ইবনে ঈসা ইবনে জাযলা আল-বাগদাদী, সংক্ষেপে ইবনে জাযলা (আরবীঃأبو يحيى ابن عيسى  بن جزله), ছিলেন একাদশ শতাব্দীর একজন বাগদাদ নিবাসী আরব চিকিৎসাবিদ এবং কয়েকটি বিখ্যাত গ্রন্থের লেখক। তার একটি গ্রন্থ ১২৮০ সালে ল্যাটিন ভাষায় অনূদিত হয় এবং ব্যাপক সাড়া ফেলে।
ইবনে জাযলা বাগদাদের একটি খ্রিস্টান পরিবারে জন্মগ্রহণ করেছিলেন। তিনি ১০৭৪ সালে ইসলাম ধর্ম গ্রহণ করেন। তার মৃত্যু হয় ১১০০ সালে, আবু 'আলী ইবনে আল-ওয়ালীদ আল-মাগরিবীর আমলে।
তার রচিত একটি গ্রন্থ তাকউইম আল-আব্দান ফি দাদবির আল-ইনসান ("Dispositio corporum de constitutione hominis, Tacuin agritudinum"), এটি তৎকালীন চিকিৎসাবিদ্যার একটি অনন্য গ্রন্থ। এটি ল্যাটিন ভাষায় অনূদিত হয়েছিল।
কথিত ছিল, তিনি রোমান সম্রাট শারলেমেনের চিকিৎসক ছিলেন কিন্তু এই তথ্যের কোনো ঐতিহাসিক ভিত্তি নেই। কারণ শারলেমেনের দুই শতাব্দী পরে ইবনে জাযলার জন্ম।
ইবনে জাযলার অন্য একটি গ্রন্থ হচ্ছে, আল-মিনহাজ ফি আল-আদউইয়াহ আল-মুরাকাব্বাহ , এটিও ল্যাটিন ভাষায় অনূদিত হয়েছিল Cibis et medicines simplicibus নামে।
তিনি ইসলাম ধর্ম গ্রহণ করার পর ইসলাম ধর্মের সৌন্দর্য এবং ইহুদী ও খ্রিস্টান ধর্মের সমালোচনা করে গ্রন্থ রচনা করেছিলেন।
এম. আবদুল আলী

শহীদ এম. আবদুুল আলী হলেন বাংলাদেশের একজন প্রখ্যাত মুক্তিযোদ্ধা ও সমাজসেবক। মুক্তিযুদ্ধে অনন্য সাধারণ অবদানের জন্য ২০১৬ সালে তাকে “স্বাধীনতা ও মুক্তিযুদ্ধে স্বাধীনতা পুরস্কার” প্রদান করা হয়।
এদেশের স্বাধিকার আন্দোলন ও মুক্তিযুদ্ধে অসাধারণ অবদানের জন্য ২০১৬ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।
শাহ আবদুল মজিদ

শহীদ শাহ আবদুুল মজিদ হলেন বাংলাদেশের একজন প্রখ্যাত মুক্তিযোদ্ধা ও সমাজসেবক। মুক্তিযুদ্ধে অনন্য সাধারণ অবদানের জন্য ২০১৬ সালে তাকে “স্বাধীনতা ও মুক্তিযুদ্ধে স্বাধীনতা পুরস্কার” প্রদান করা হয়।
এদেশের স্বাধিকার আন্দোলন ও মুক্তিযুদ্ধে অসাধারণ অবদানের জন্য ২০১৬ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।
ইয়াস ইবনে মুয়াবিয়া আল-মুযানী

ইয়াস ইবনে মুয়াবিয়া আল-মুযানী (পুরো নাম, আবু ওয়াসিলাহ ইয়াস ইবনে মুয়াবিয়া ইবনে কুররাহ) ছিলেন দ্বিতীয় হিজরি শতাব্দীর একজন তাবে'ঈ কাযী (বিচারক); বাস করতেন বসরায় (বর্তমান ইরাক)।
তার জীবনীকারগণ তাকে ফকীহ বলে উল্লেখ করেছেন। তিনি জন্মগ্রহণ করেন ৪৬ হিজরিতে ইয়ামামায়। হাদীছ শিক্ষা লাভ করেছিলেনঃ আনাস বিন মালিক, সাঈদ ইবনুল মুসায়্যিব, সাঈদ ইবনে জুবায়ের, আবু মিযলায প্রমুখ বিদ্বান মনীষীদের কাছ থেকে।
তার ছাত্রদের মাঝে ইমাম শু'বা, হাম্মাদ শা'বান, হুমাইদ আত-তাবীল, দাউদ ইবনে আবি হিন্দ, মু'আবি ইবনে আব্দিল কারিমের মতন জগতবিখ্যাত স্কলারগণ রয়েছেন। তিনি উমাইয়্যা শাসনামলে বসরার কাযী নিযুক্ত হন। উমাইয়্যা আমলের বিখ্যাত খলিফা উমার বিন আব্দুল আযীয তাকে তার উপযুক্ত পদ প্রদান করেছিলেন।
তিনি ১২২ হিজরি সনে মৃত্যুবরণ করেন।
আহমাদ মুহাম্মাদ শাকির

আহমাদ মুহাম্মাদ শাকির ( ) (২৯ জানুয়ারি, ১৮৯২ - ১৪ জুন, ১৯৫৮) ছিলেন একজন মিশরীয় হাদীছশাস্ত্রবিদ ও প্রখ্যাত স্কলার। ঐতিহাসিক আল-আযহার বিশ্ববিদ্যালয়ের বিশিষ্ট 'আলিম মাহমুদ শাকির তার পিতা, এবং বিখ্যাত লেখক ও সাংবাদিক মাহমুদ মুহাম্মাদ শাকির তার ভাই।
তিনি আল-আযহার বিশ্ববিদ্যালয়ে পড়াশোনা করেন এবং সেখানেই কর্মজীবন অতিবাহিত করেন, ১৯৫১ সালে অবসর নেন। তিনি কায়রোর সুপ্রিম শারিয়াহ কোর্ট এর ভাইস-চেয়ারম্যান হিসেবেও দায়িত্ব পালন করেছিলেন।
আকরাম নদভী

মুহাম্মাদ আকরাম নাদভি (জন্ম: ১৯৬৪) একজন প্রখ্যাত ইসলামিক স্কলার, ক্যামব্রিজ ইসলামিক কলেজ-এর ডিন, আল-সালাম ইন্সটিটিউটের প্রিন্সিপাল এবং মার্কফিল্ড ইন্সটিটিউট অব হায়ার এডুকেশন-এর অনারারি ভিজিটিং ফেলো। এছাড়া তিনি অক্সফোর্ড বিশ্ববিদ্যালয়ে অক্সফোর্ড সেন্টার ফর ইসলামিক স্টাডিজ এর রিসার্চ ফেলো ছিলেন, ১৯৮৯ থেকে ২০১৩ পর্যন্ত। তার জন্ম ভারতের জৌনপুরে। তিনি ৫৩ খণ্ডে ইসলামের নারী পণ্ডিতদের জীবনী নিয়ে 'আল-ওয়াফা বি আসমায়িন-নিসা' নামক চরিত-কোষ রচনা করেছেন, যাতে ৯০০০ হাজার পণ্ডিতের জীবনী স্থান পেয়েছে, এই কাজে তিনি ১৫ বছর ব্যয় করেছেন।
মুহাম্মাদ আকরাম নাদভি ইসলামি জ্ঞানার্জন শুরু করেন মাদ্রাসাহ আল-ইসলাহ থেকে, এই মাদ্রাসার প্রতিষ্ঠাতা ছিলেন মাওলানা হামিদুদ্দিন আল-ফারাহি। এখানের শিক্ষা সমাপ্ত করে ভারতের সুবিখ্যাত শিক্ষাপ্রতিষ্ঠান নাদওয়াতুল উলামাতে চলে আসেন, এবং এখান থেকে বিএ আলিমিয়্যাহ ডিগ্রি এবং হাদিসশাস্ত্রে এমএ (ফার্স্ট ক্লাস) সমাপ্ত করেন। তিনি সরাসরি শায়খ আবুল হাসান আলী নাদভী পরিচালিত প্রতিষ্ঠানে শিক্ষকতা জীবন শুরু করেন। তিনি শিক্ষকতার পাশাপাশি লাখনৌ বিশ্ববিদ্যালয় থেকে অর্থনীতিতে বিএ এবং আরবি সাহিত্যে পিএইচডি লাভ করেন।
মুহাম্মাদ আকরাম নাদভি আরবি ভাষায় ২৫ টির বেশি গ্রন্থ রচনা করেন, হাদীছ, ফিকহ, জীবনী এবং আরবি ব্যাকরণ বিষয়ক। অতি সম্প্রতি তিনি ৫৩ খণ্ডের এক সুবিশাল জীবন-অভিধান রচনা করেন, ইসলামের ইতিহাসের মুহাদ্দিসা অর্থাৎ হাদিসশাস্ত্রের নারী বিশেষজ্ঞদের ওপর। ১৫ বছর গবেষণা করে তিনি প্রায় ৮ হাজার মুহাদ্দিসার জীবনচরিত সঙ্কলন করেছেন।
তিনি বিখ্যাত স্কলার নোমান আলী খানের শিক্ষক।
শায়খ আবুল হাসান আলী নাদভি ঃ জীবন ও কর্ম(নাদভি ফাউন্ডেশন, ২০১৩)
আল-মুহাদ্দিসাহঃ ইসলামের নারী বিদ্বানগণ (অক্সফোর্ড: ইন্টারফেস পাবলিকেশন্স, ২০০৭)
আবু হানিফাহ রহঃ জীবন ও কর্ম
আল ফিকহ আল-ইসলামীঃ হানাফী মাযহাব অনুসারে (লন্ডন, ২০০৭) 
মাদ্রাসা-জীবন (লন্ডন, ২০০৭) নাদওয়াতুল উলামাতে অধ্যয়নকালীন সময়ের স্মৃতিচারণ।
মুহাদ্দিসদের বাগান (লন্ডন, ২০০৭) শাহ আব্দুল আজিজ দেহলবী রহঃ রচিত গ্রন্থের অনুবাদ 
http://www.alsalam.ac.uk আল-সালাম ইন্সটিটিউট
আ ওম্যান অব প্যারিস

আ উইমেন অব প্যারিস (ইংরেজি: A Woman of Paris; অনুবাদ: "প্যারিসের একজন নারী") হল ১৯২৩ সালে মুক্তিপ্রাপ্ত মার্কিন নির্বাক চলচ্চিত্র। এটি রচনা, প্রযোজনা ও পরিচালনা করেছেন চার্লি চ্যাপলিন এবং পরবর্তীতে তিনি এতে সুরারোপও করেছেন। এটি আ উইমেন অব প্যারিস: আ ড্রামা অব ফেট নামেও পরিচিত। এতে প্রধান চরিত্রে অভিনয় করেন এডনা পারভায়েন্স ও কার্ল মিলার।
পর্যলোচনাভিত্তিক ওয়েবসাইট রটেন টম্যাটোস-এ ১২টি পর্যালোচনার ভিত্তিতে চলচ্চিত্রটির রেটিং স্কোর ৯২%। "দ্য গার্ডিয়ানের" সিএ লেজেউনে এই চলচ্চিত্রটিকে "একটি স্মরণীয় চলচ্চিত্র, একটি ঐতিহাসিক চলচ্চিত্র, দেখা ও বিবেচনা করার মত চলচ্চিত্র" বলে উল্লেখ করেন। "দ্য নিউ ইয়র্ক টাইমসের" জ্যানেট মাসলিন এই চলচ্চিত্রটিকে "চ্যাপলিনের বিরল চলচ্চিত্র" বলে অভিহিত করেন।
প্রিয়া রায়না

প্রিয়া রায়না হচ্ছেন একজন ভারতীয় টেলিভিশন অভিনেত্রী, রেডিও জকি, কৌতুক অভিনেত্রী, উপস্থাপক এবং কণ্ঠ অভিনেত্রী। তিনি সনি টিভিতে প্রচারিত কমেডি সার্কাস কা নেয়া দৌরে অংশগ্রহণের মাধ্যমে অধিক পরিচিতি লাভ করেন। তিনি এবং তার সাথে অন্যান্য কমেডি অভিনেতারা জম্মু বিশ্ববিদ্যালয়ের একটি কমেডি অনুষ্ঠানে বিচারকের দায়িত্ব পালন করেছেন। তিনি বিগ এফএমের একজন রেডিও জকি হিসেবে তার কর্মজীবন শুরু করেন, এরপর তিনি কালারস-এ প্রচারিত ইন্ডিয়া'স গট ট্যালেন্ট-এ অংশগ্রহণ করেন।
প্রিয়া রায়না ভারতের কাশ্মীরে নভেম্বরের ৫ তারিখে জন্মগ্রহণ করেন, তার বাবার নাম হচ্ছে শুবান লাল রায়না এবং মায়ের নাম হচ্ছে রেখা রায়না। তিনি কাশ্মীরি পন্ডিতের সাথে তার শৈশব অতিবাহিত করেন।
নিম্নে উল্লেখিত শিল্পীদের জন্য প্রিয়া রায়না কণ্ঠ দিয়েছেন:
আল-দারাকুতনী

আবুল হাসান 'আলী ইবনে 'উমার ইবনে আহমাদ ইবনে মাহদী ইবনে মাস'উদ ইবনে আল-নু'মান ইবনে দিনার ইবনে আব্দিল্লাহ আল-বাগদাদী আল-দারাকুতনী (৯১৮ ঈসায়ী/ ৩০৬ হিজরি, বাগদাদ - ৯৯৫ ঈসায়ী/ ৩৮৫ হিজরি) ছিলেন ইসলামের প্রাথমিক যুগের একজন বিশিষ্ট মুহাদ্দিস, হাদীছ সংকলক এবং বিদ্বান।
তিনি ৯১৮ খ্রিষ্টাব্দে (৩০৬ হিজরি) বাগদাদের দার আল-কুতনে জন্ম গ্রহণ করেন, যে কারণে তার নামের সাথে আদ-দারাকুতনী যুক্ত হয়েছে। তিনি শিক্ষালাভ করেন কয়েকজন উচু পর্যায়ের বিদ্বান মনীষীর কাছে, তারা হচ্ছেন, আবুল কাসিম আল-বাগাভী রহঃ, আবু বকর ইবনে আবু দাউদ রহঃ, আবু বাকর ইবনে যিয়াদ আল-নিশাপুরি রহঃ, আবু উবাইদ আল-কাসিম (তার ভাই) এবং প্রমুখ।
পরবর্তী যুগের বিদ্বানগণ তার মর্যাদার ব্যাপারে একমত হয়েছেন। খাতিব আল-বাগদাদী তার ব্যাপারে বলেন, "তিনি তাঁর সময়ের ইমাম ছিলেন"। আবু-তায়্যিব আল-তাবারী (মৃত্যু ৪৫০ হিজরি) দারাকুতনী -কে "হাদীছ শাস্ত্রের আমিরুল মু'মিনীন" বলে অভিহিত করেছেন। তার ছাত্রদের মাঝে উল্লেখযোগ্য দুইজন মনীষী হচ্ছেন, ইমাম হাকিম নিশাপুরি এবং আবুল হাসান ইস্ফাহানি ।
তিনি ৩৮৫ হিজরি সনে (৯৯৫ ঈসায়ী) মৃত্যু বরণ করেন, বাব আল-দায়র কবরস্থানে মারুফ কারখী'র সন্নিকটে তাকে সমাহিত করা হয়।
তার উল্লেখযোগ্য কয়েকটি কাজ হচ্ছে,
কাসিম আলি মডেল উচ্চবিদ্যালয়

কাসিম আলি মডেল উচ্চবিদ্যালয় হচ্ছে বাংলাদেশের সিলেট জেলার ফেঞ্চুগঞ্জ উপজেলার রাজনপুরে অবস্থিত একটি মাধ্যমিক বিদ্যালয়। ১৯১৫ সালে প্রতিষ্ঠিত এই বিদ্যালয় ফেঞ্চুগঞ্জের সর্বপ্রথম এবং সবথেকে পুরনো, এবং বাংলাদেশেরও একটি প্রাচীন বিদ্যালয়।
২০১৫ সালের ২৬ এবং ২৭ ডিসেম্বর বিদ্যালয়টি তার শতবর্ষ উদ্‌যাপন করে। যুক্তরাষ্ট্রে প্রবীণ শিক্ষার্থীদের দ্বারাও শত বার্ষিকী উদ্‌যাপন করা হয়।
বিদ্যালয়টি মাধ্যমিক ও উচ্চ মাধ্যমিক শিক্ষা বোর্ড, সিলেট এর অন্তর্ভুক্ত। বিদ্যালয়টিতে বিজ্ঞান, মানবিক এবং ব্যবসায় শাখায় পাঠদান করা হয়।
ব্রতনৃত্য

ব্রতনৃত্য হচ্ছে একধরনের লোকনৃত্য। হিন্দু নারীরা পার্থিব কল্যাণ কামনায় ইষ্টদেবতার নিকট প্রার্থনা জানিয়ে যে আচারানুষ্ঠান পালন করে তাকে বলা হয় ব্রত। এই ব্রতের আনুষঙ্গ হিসেবে যে নৃত্য পরিবেশিত হয় তাকে ব্রতনৃত্য বলে।
নারীরা ব্রত অনুষ্ঠান সম্মিলিতভাবে পালন করে এবং এর উদ্দেশ্যকে বাস্তবায়িত করার লক্ষ্যেই ব্রতনৃত্য করে থাকে। ব্রতের ছড়া বা গানে দৈহিক, মানসিক ও আধ্যাত্মিক যেসব কামনা-বাসনা প্রকাশ পায়, তার প্রতিফলন দেখতে পাওয়া যায় ব্রতনৃত্যে।
ব্রতনৃত্যে ইহজাগতিক যে কামনা প্রকাশ পায় তাতে জটিল দর্শন বদলে থাকে জীবনের কথা। অধিকাংশ নৃত্যে কিশোরী মেয়েরাই অংশ নেয়। সধবা নারীরা সাধারণত সূর্যব্রত, কার্তিকব্রত ও মেঘরানীর কুলানামানো ব্রতে অংশ নেয়। শেষোক্ত ব্রতে কয়েকজন সধবা নারী মাথায় ঘোমটা দিয়ে ডান হাতে অাঁচল টেনে ধরে এবং মাথায় কুলা নিয়ে ছড়া বলতে বলতে নাচের ভঙ্গিতে ব্রতের স্থান কয়েকবার প্রদক্ষিণ করে। সাধারণত দুটি পা, দুটি হাত ও কব্জির আন্দোলনের ওপরই ব্রতনৃত্য নির্ভর করে। কোমরের ওপরের অংশ, বিশেষত হাত এবং ঊর্ধ্ববাহু দ্বারা তারা নানা ভঙ্গিতে বিচিত্রভাব প্রকাশ করে। এই অতি সাধারণ ভঙ্গিমার মাধ্যমেই নারীমনের আশা-আকাঙ্ক্ষা, কমনীয়তা ও সৌন্দর্য প্রকাশ পায়। ব্রতনৃত্য সর্বদা সমষ্টিগতভাবে এবং ঘড়ির কাঁটার বিপরীতে ধীরে ধীরে অনুষ্ঠিত হয়।
হাতের মাধ্যমে বিভিন্ন মুদ্রার প্রকাশ ব্রতনৃত্যের প্রধান আকর্ষণ। কিশোরীদের ব্রতনৃত্যে যে ভঙ্গিমা প্রকাশ পায় তার সঙ্গে বিবাহিতা মহিলাদের মৌলিক পার্থক্য রয়েছে। বিবাহিতা মহিলারা কোমর ও দেহের সামনের অংশের আন্দোলন বেশি পরিমাণে করে, যার মাধ্যমে উর্বরতা ও মাতৃত্বের আকাঙ্ক্ষা এবং দেহগত কামনার স্থূল প্রকাশ ঘটে; অন্যদিকে কিশোরীদের নৃত্য শুধুই সাধারণ নৃত্যভঙ্গিমা।
পেইটন এলিজাবেথ লি

পেইটন এলিজাবেথ লি (জন্ম মে ২২, ২০০৪) একজন মার্কিন অভিনেত্রী। তিনি মার্কিন শিশুতোষ চ্যানেল ডিজনি চ্যানেল এ প্রচারিত হাস্যরস ধারাবাহিক "এন্ডি ম্যাক" এ শিরোনামিক ভূমিকায় অভিনয় করার জন্য পরিচিত।
লি "এন্ডি ম্যাক" ধারাবাহিকটিতে অভিনয় করার পূর্বে, মার্কিন টেলিভিশন চ্যানেল শোটাইম এ প্রচারিত হাস্যরস দৃশ্যকাব্যিক ধারাবাহিক "শেইমলেস" এ একজন "মেয়ে জোয়ান" ভূমিকায় এবং মার্কিন টেলিভিশন চ্যানেল সিবিএস এ প্রচারিত রাজনৈতিক দৃশ্যপট সমৃদ্ধ ধারাবাহিক "স্কেন্ডাল" এ "ভায়লেট" যিনি একজন "স্পেলিং বি" চ্যাম্পিয়ন, তার ভূমিকায় অভিনয় করেন।
২০১৭ সালের ৭ই এপ্রিল, ডিজনি চ্যানেলে" তার অভিনীত ধারাবাহিক এন্ডি ম্যাক" প্রথম দেখানো হয়। যখন লিকে মূল অভিনেত্রী হিসেবে এন্ডি ম্যাক অভিনয় করতে দেয়া সম্পর্কে নির্বাহী প্রযোজক টেরি মিন্সকি কে জিজ্ঞাসা করা হয়েছিল, তখন তিনি বলেন: "তিনি এটা পছন্দ করেছিলেন যে, লিকে দেখে মনে হয় না যে সে শিশু-তারকার তালিকায় আছে" , পরে আরো নিদৃষ্ট করেন যে, "পেইথন সম্পর্কে বিশিষ্ট করে বলতে গেলে বলা যায়, সে খুব সহজেই এই ভূমিকাটির দৃশ্যকাব্যিক এবং হাস্যরসমূলক এই উভয় দিকটিতেই পরিচারনা করতে পারে।" 
তার জন্ম মার্কিন যুক্তরাষ্ট্রের নিউ ইয়র্ক রাজ্যের নিউ ইয়র্ক শহরে, তিনি পরে ক্যালিফোর্নিয়া রাজ্যের ম্যানহাটন বিচ নামক শহরে চলে আসেন, এবং মাত্র ১০ বছর বয়সে অভিনয় করা শুরু করেন। 
লি একজন অর্ধ চৈনিক, যা তিনি তার পিতা থেকে প্রদত্ব হয়েছেন; তার পিতা এন্ড্রিউ টিনপু লি, যিনি পেশায় একজন অভিনেতা, যার সম্পর্কে তিনি বর্ণনা করতে যেয়ে বলেন "আমি একজন অভিনেত্রী হয়ে উঠার পেছনে মূল কারণ গুলোর মধ্যে একটি তিনি"। তার মাতা, জেনিফার ডোরমার লি, পেশায় একজন মনোবিৎ। তার একজন বড় বোন এবং একজন ছোট ভাই রয়েছে।
মুন্সি কবির উদ্দিন আহমেদ

শহীদ মুন্সি কবির উদ্দিন আহমেদ হলেন বাংলাদেশের একজন প্রখ্যাত মুক্তিযোদ্ধা ও সমাজসেবক। মুক্তিযুদ্ধে অনন্য সাধারণ অবদানের জন্য ২০১৪ সালে তাকে “স্বাধীনতা ও মুক্তিযুদ্ধে স্বাধীনতা পুরস্কার” প্রদান করা হয়।
এদেশের স্বাধিকার আন্দোলন ও মুক্তিযুদ্ধে অসাধারণ অবদানের জন্য ২০১৪ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।
নকীব খান

নকীব খান (জন্ম: ১৮ মার্চ ১৯৬০) হলেন বাংলাদেশী সঙ্গীতশিল্পী, গীতিকার ও সুরকার।
নকীব খান ১৯৬০ সালের ১৮ মার্চ চট্টগ্রাম জেলার লোহাগাড়া উপজেলার চুনতি ইউনিয়নে জন্মগ্রহণ করেন। তার বাবার নাম আইয়ুব খান ও মায়ের নাম আক্তার জাহান খান।
নকীব খান চট্টগ্রামের কাজেম আলী স্কুল থেকে মাধ্যমিক, চট্টগ্রাম কলেজ থেকে উচ্চ মাধ্যমিক এবং চট্টগ্রাম বিশ্ববিদ্যালয় থেকে একাউন্টিং বিষয়ে স্নাতক সম্পন্ন করেন।
নকীব খান কিশোরজীবনেই ব্যান্ড সংগীতের সাথে যুক্ত হয়ে পড়েন। বালার্ক নামের ব্যান্ডে গায়ক ও পিয়ানোবাদক হিসেবে সঙ্গীতাঙ্গনে আত্মপ্রকাশ ঘটে। এরপরে ১৯৭৪ সালে “সোলস্” এ যুক্ত হন। তার যোগদানের পর নিজেদের সুর ও কথায় গান কম্পোজ শুরু হয়।
সোলস্ এ দশ বছর কাজ করার পর চট্টগ্রাম ছেড়ে তিনি ঢাকায় চলে আসেন এবং ১৯৮৫ সালে রেঁনেসা নামে ব্যান্ড গড়ে তুলেন। এর তিন বছর পর ১৯৮৮ সালে ব্যান্ডটির প্রথম অ্যালবাম "রেনেসাঁ" বাজারে আসে। পরবর্তীতে ১৯৯৩ সালে "তৃতীয় বিশ্ব" নামে দ্বিতীয়, ১৯৯৮ সালে "৭১-এর রেনেসাঁ" নামে তৃতীয় এবং ২০০৪ সালে "একুশ শতকের রেনেসাঁ" নামে চতুর্থ অ্যালবাম প্রকাশ হয়।
তার উল্লেখযোগ্য গানের মধ্যে রয়েছে - নিজ কণ্ঠে ‘মন শুধু মন ছুঁয়েছে’, আইয়ুব বাচ্চুর কণ্ঠে ‘এখন অনেক রাত’, ‘তুমি বললে’, কুমার বিশ্বজিতের কণ্ঠে ‘তোরে পুতুলের মতো করে সাজিয়ে’, ক্লোজআপ ওয়ান থিম সং ‘যদি লক্ষ্য থাকে অটুট’।
নকীব খান ১৯৯৩ সালে নুসরাত খানকে বিয়ে করেন। বর্তমানে তিনি এক কন্যা ও এক পুত্র সন্তানের জনক। তার মেয়ের নাম ফাবিহা খান এবং ছেলের নাম জারিফ খান। পেশাগত জীবনে নকীব খান "নেসলে বাংলাদেশ"-এর কর্পোরেট বিষয়ক পরিচালক হিসেবে কর্মরত আছেন। এর আগে প্রায় আট বছর চাকরি জীবনের শুরুতে ফিলিপস বাংলাদেশ লিমিটেড এবং বিওসি বাংলাদেশ লিমিটেড-এ চাকরি করেন। এছাড়াও, তিনি মিউজিক কম্পোজার সোসাইটি বাংলাদেশ এর সভাপতি হিসেবেও দায়িত্ব পালন করছেন।
৭. জন্ম তারিখ: ১৮ মার্চ, ১৯৬০
মান্দার চাঁদওয়াদকর

মান্দার চাঁদওয়াদকর (জন্ম: ২৭ জুলাই, ১৯৭৬) হচ্ছেন একজন ভারতীয় টেলিভিশন অভিনেতা। তিনি হিন্দি এবং মারাঠী ভাষার স্বল্প দৈর্ঘ্যের চলচ্চিত্রে উপস্থিত হওয়ার পাশাপাশি বেশ কিছু থিয়েটারেও উপস্থিত হয়েছেন। তিনি বেশিরভাগ ক্ষেত্রে কমেডি চরিত্রে অভিনয় করেন এবং বর্তমানে তিনি সাব টিভিতে সম্প্রচারিত জনপ্রিয় ধারাবাহিক তারক মেহতা কা উল্টা চশমায় আত্মারাম তুকারাম ভিড় নামে গোকুলধাম সোসাইটির সম্পাদকের পাশাপাশি একজন শিক্ষকের চরিত্রে অভিনয় করছেন। তিনি ১৯৯৭ সাল হতে ২০০০ সাল পর্যন্ত দুবাইয়ে একজন মেকানিক্যাল ইঞ্জিনিয়ার হিসাবে কাজ করেছেন।
১৯৯৮ সালে, তিনি "প্রতিবিম্ব" নামে তার নিজস্ব থিয়েটার গ্রুপ গঠন করেন এবং সেখানে তিনটি হিন্দি / উর্দু ভাষার কমেডি নাটকে অভিনয় করেন। এছাড়াও তিনি বেশ কয়েকটি একক নাটক পরিচালনা করেছেন। তিনি হিন্দি ও মারাঠি উভয় ভাষার নাটকে সক্রিয় ছিলেন। তিনি হিন্দি ও মারাঠি ভাষায় সব মিলিয়ে প্রায় ৩০টির বেশি নাটকে কাজ করেছেন।
দজ্জাল: দ্য স্লেয়ার অ্যান্ড হিজ ফলোয়ার্স

দাজ্জাল: দ্য স্লেয়ার অ্যান্ড হিজ় ফলোয়ার্স" ২০১৮ সালের অ্যানিমেটকৃত ষড়যন্ত্র-রোমাঞ্চ চলচ্চিত্র, যেটি বর্তমান মধ্যপ্রাচ্য সংকট নিয়ে তৈরী। এটি রচনা ও পরিচালনা করেছেন রানা আবরার। প্রভাবশালী রাজ্যের বিশ্বকে নিয়ন্ত্রণ করার প্রাচূণ পরিকল্পনা এবং অন্যদিকে পৃথিবীকে বিশৃঙ্খলা থেকে রক্ষার জন্য গৃহীত পদক্ষেপকে নিয়ে চলচ্চিত্রটির গল্প রচিত। 
চার অল্প বয়স্ক ছেলে দাজ্জালের অনুসারীদের ষড়যন্ত্র থেকে বিশ্বকে সুরক্ষার জন্য শান্তিরক্ষা কর্মসূচী তৈরি করে। তারা এর জন্য এক উন্মাদকে বেছে নেয়।যে কিনা দাজ্জালের অনুসারী। যারা মনে করে দাজ্জাল একক রাজা হিসাবে বিশ্বকে শাসন করবে ।সে পুরো বিশ্ব ও সমস্ত ধর্ম ধ্বংস করার জন্য এক বিশ্ব সরকার গঠন করবে।
নভেম্বর ২০১৬ এ চলচ্চিত্রের আনুষ্ঠানিক ঘোষণা করা হয়। ৩ মে ২০১৭ তারিখে প্রথম অফিসিয়াল ট্রেলার মুক্তি পায়।
চলচ্চিত্রটি ২০১৯ সালের জুলাই মাসে বিশ্বব্যাপী মুক্তি পায়। এর সময়কাল ১০০ মিনিট। ছবিটি ৬ টি ভাষায় মুক্তি পাবে: ইংরেজি, আরবী, তুর্কি, মালে, ইন্দোনেশীয় এবং উর্দু।
দয়া শঙ্কর পাণ্ডে

দয়া শঙ্কর পাণ্ডে (জন্ম: ১৯ নভেম্বর ১৯৬৫) হচ্ছেন একজন ভারতীয় চলচ্চিত্র এবং টেলিভিশন অভিনেতা। তিনি লগান (২০০১), গঙ্গাজল (২০০৩), স্বদেশ (২০০৪) এবং রাজনীতির (২০১০) মতো সুপার হিট হিন্দি চলচ্চিত্রে অভিনয় করেছেন। তিনি ১৯৯৩ সালের চলচ্চিত্র পেহলা নাশার মাধ্যমে তার কর্মজীবন শুরু করেন। তিনি বর্তমানে সাব টিভিতে সম্প্রচারিত জনপ্রিয় ধারাবাহিক তারক মেহতা কা উল্টা চশমায় চালু পান্ডে চরিত্রে অভিনয় করছেন।
১৯৪১-এর আন্দামান দ্বীপপুঞ্জের ভূমিকম্প

১৯৪১ আন্দামান দ্বীপপুঞ্জের ভূমিকম্প ২৬ জুন ভারতের আন্দামান দ্বীপপুঞ্জে আঘাত হানে যার মাত্রা ৭.৭ থেকে ৮.১ ছিল। দ্বিতীয় বিশ্বযুদ্ধ চলাকালে দক্ষিণ-পূর্ব এশিয়ার ধ্বংসযজ্ঞের তুলনায় এই ভূমিকম্পের ঘটনাবলী খুব কমই জানা যায়। এই ভূমিকম্পের ফলে আন্দামান দ্বীপপুঞ্জে ব্যাপক ক্ষয়ক্ষতি হয় এবং ৮,০০০ থেকেও বেশি লোক প্রাণ হারায় এবং এরফলে ভারতের আন্দামান ও নিকোবর দ্বীপপুঞ্জ, এবং শ্রীলঙ্কায় সুনামি দেখা দেয়। সুনামির কারণে বাংলাদেশ, মায়ানমার, এবং থাইল্যান্ডও ক্ষতিগ্রস্ত হতে পারে।
উৎস
ইমরান আহমদ

ইমরান আহমেদ (জন্ম ২২ ফেব্রুয়ারি ১৯৪৮) বাংলাদেশি রাজনীতিবিদ এবং সাবেক প্রবাসী কল্যাণ ও বৈদেশিক কর্মসংস্থান মন্ত্রী। তিনি আওয়ামী লীগ দলীয় রাজনীতিবিদ। ইমরান আহমেদ সিলেট-৪ আসনের সংসদ সদস্য ছিলেন।
ইমরান আহমদ ১৯৪৮ সালের ২২ ফেব্রুয়ারি ভারতের আম্বালায় জন্মগ্রহণ করেন। তার পিতা ক্যাপ্টেন রশিদ আহমদ এবং মাতা কমরুন নেছা। তার বাড়ি সিলেট জেলার জৈন্তাপুর উপজেলার শ্রীপুরে। তিনি ১৯৬৪ সালে ফৌজদারহাট ক্যাডেট কলেজ থেকে মাধ্যমিক স্কুল সার্টিফিকেট এবং ১৯৬৬ সালে উচ্চ মাধ্যমিক সার্টিফিকেট পরীক্ষায় উত্তীর্ণ হন। তিনি ১৯৬৯ সালে ঢাকা বিশ্ববিদ্যালয় থেকে ভূগোল বিষয়ে স্নাতক সম্মান ডিগ্রি অর্জন করেন।
ইমরান আহমদ শেখ মুজিবুর রহমানের দ্বারা প্রভাবিত একজন রাজনীতিক। তিনি ১৯৮৬ সাল থেকে বাংলাদেশ আওয়ামী লীগের রাজনীতি ও জনসেবার সঙ্গে সরাসরি জড়িত আছেন। ইমরান আহমদ তৃতীয় (১৯৮৬), পঞ্চম (১৯৯১), সেপ্টেম্বর ১৯৯৬ উপনির্বাচন, নবম (২০০৮), দশম (২০১৪) এবং একাদশ জাতীয় সংসদ (২০১৮) নির্বাচনে সিলেট-৪ (জৈন্তাপুর, গোয়াইনঘাট, কোম্পানিগঞ্জ) আসনে সংসদ সদস্য নির্বাচিত হন। তিনি পঞ্চম জাতীয় সংসদে বিদ্যুৎ, জ্বালানী ও খনিজ সম্পদ মন্ত্রণালয় সম্পর্কিত স্থায়ী কমিটির সদস্য ছিলেন। তিনি সপ্তম জাতীয় সংসদে সরকারি প্রতিষ্ঠান কমিটির সভাপতি এবং বিদ্যুৎ, জ্বালানী ও খনিজ সম্পদ মন্ত্রণালয় সম্পর্কিত স্থায়ী কমিটির সদস্য হিসেবে দায়িত্ব পালন করেন। নবম জাতীয় সংসদে লাইব্রেরি কমিটি এবং পররাষ্ট্র মন্ত্রণালয় সম্পর্কিত স্থায়ী কমিটির সদস্য হিসেবে তিনি দায়িত্ব পালন করেছেন। দশম জাতীয় সংসদে তিনি ডাক, টেলিযোগাযোগ ও তথ্য প্রযুক্তি মন্ত্রণালয় সম্পর্কিত স্থায়ী কমিটির সভাপতি এবং বিজ্ঞান ও প্রযুক্তি মন্ত্রণালয় সম্পর্কিত স্থায়ী কমিটির সদস্য হিসেবে দায়িত্ব পালন করেছেন। ডাক, টেলিযোগাযোগ ও তথ্য প্রযুক্তি মন্ত্রণালয় সম্পর্কিত স্থায়ী কমিটির সভাপতির দায়িত্ব পালনকালীন সময় মহাকাশে বঙ্গবন্ধু স্যাটেলাইট উৎক্ষেপনে উদ্যোগী ভূমিকা পালন করেন।
২০১৮ সালের ৩০ ডিসেম্বর অনুষ্ঠিত একাদশ জাতীয় সংসদ নির্বাচনে ইমরান আহমদ সিলেট-৪ আসন থেকে নির্বাচনে অংশগ্রহণ করেন। তিনি ২ লাখ ২৩ হাজার ৬৭২টি ভোট পেয়ে বিজয়ী হন। তার নিকটতম প্রতিদ্বন্দী দিলদার হোসেন সেলিম ৯৩ হাজার ৪৪৮ ভোট পেয়েছিলেন। দিলদার হোসেন সেলিম বিএনপি মনোনীত প্রার্থী হিসেবে নির্বাচনে অংশগ্রহণ করেছিলেন।
এমপি ইমরান আহমদ একাদশ সংসদের মন্ত্রিপরিষদে প্রথমে প্রবাসী কল্যাণ ও বৈদেশিক কর্মসংস্থান প্রতিমন্ত্রী ও পরে মন্ত্রীর দায়িত্ব পান।
৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।
ইমরান আহমেদ পেশায় একজন ব্যবসায়ী। তার একটি চা বাগান ও কনসালটেন্সি ব্যবসা আছে। তিনি সিলেট অঞ্চলের অন্যতম ধনী ও প্রভাবশালী ব্যবসায়ী। তিনি ১৯৭০ সালে জেমস্ ফিনলের চা বাগানে তার কর্মজীবন শুরু করেন। বর্তমানে তিনি শ্রীপুর টি গার্ডেন' নামে নিজের চা বাগান পরিচালনা করছেন।
ইমরানের স্ত্রী ড. নাসরীন আহমাদ ঢাকা বিশ্ববিদ্যালয়ের অধ্যাপক ও উপ-উপাচার্য পদে আছেন। তারা এক পুত্র ও এক কন্যা সন্তান।
মোল্লা জালাল উদ্দীন আহমেদ

মোল্লা জালাল উদ্দীন আহমেদ (১ ফেব্রুয়ারি ১৯২৬ - ১৮ ডিসেম্বর ১৯৭৯) ছিলেন বাংলাদেশের একজন রাজনীতিবিদ। তিনি ১৯৭২-১৯৭৩ সালে তিনি আওয়ামী লীগ সরকারের মন্ত্রী ছিলেন। ফরিদপুর-১১ ও ফরিদপুর-১০ আসনের তিনি সাবেক সংসদ সদস্য।
মোল্লা জালাল উদ্দীন আহমেদ গোপালগঞ্জ জেলার সদর উপজেলার বড়ফা গ্রামে ১৯২৬ সালের ১ ফেব্রুয়ারি জন্মগ্রহণ করেন।
১৯৫২ সাল ঢাকা বিশ্ববিদ্যালয় থেকে রাষ্ট্রবিজ্ঞানে এমএ ডিগ্রী এবং ১৯৫৩ সালে একই বিশ্ববিদ্যালয় থেকে এলএলবি ডিগ্রী অর্জন করেন। পড়াশোনা শেষ করে ঢাকা কোর্টে আইন পেশায় যোগ দেন।
মোল্লা জালাল উদ্দীন আহমেদ পেশাগত জীবনে একজন আইনজীবী ছিলেন। এছাড়া বিভিন্ন সময়ে বাংলাদেশ সরকারের মন্ত্রী ছিলেন।
মোল্লা জালাল উদ্দীন আহমেদ ছাত্র অবস্থা থেকেই রাজনীতিতে সক্রিয় হয়ে উঠেন। তিনি বঙ্গীয় মুসলিম ছাত্রলীগের সদস্য ছিলেন।
১৯৪১ সালে তাকে ফরিদপুর শহর শাখার সভাপতি করা হয়। এরপর জেলা শাখার সাংগঠনিক সম্পাদক, সিলেট রেফারেন্ডামে নেতৃত্বদানকারী এবং আওয়ামী মুসলিম লীগের প্রতিষ্ঠাতা-সদস্যদের একজন ছিলেন।
১৯৪৯ সালে ঢাকা বিশ্ববিদ্যালয়ের নিম্নবেতনভুক কর্মচারীদের ধর্মঘট চলছিলো, তিনি উক্ত ধর্মঘটে সমর্থন করেন ও আন্দোলন পরিচালনার দায়ে তিনি সলিমুল্লাহ মুসলিম হল থেকে বহিষ্কৃত হন।
১৯৬৪ থেকে ১৯৭২ সাল পর্যন্ত তিনি আওয়ামী লীগের কার্যনির্বাহী কমিটির সদস্য ছিলেন।
ভাষা আন্দোলনে তিনি সক্রিয় ভূমিকা পালন করেন। তিনি একজন ভাষা সৈনিক। ১৯৬৬ সালে বঙ্গবন্ধুর ছয়দফা আন্দোলনকালে নিরাপত্তা আইনে তিনি গ্রেফতার হন। তাকে জেলে বন্দি রাখা হয়।
১৯৬৮ সালে জেল থেকে মুক্তিলাভ করেন। ১৯৬৯ সালে প্রেসিডেন্ট আইয়ুব খান কর্তৃক রাওয়ালপিন্ডি গোলটেবিল বৈঠকে আওয়ামী লীগের প্রতিনিধি হিসেবে যোগ দেন।
১৯৭০ সালে তিনি পাকিস্তান জাতীয় পরিষদের সদস্য নির্বাচিত হন। ১৯৭১ সালে মুক্তিযুদ্ধ চলাকালে মুজিবনগর সরকারের দূত হিসেবে মধ্যপ্রাচ্য সফর করেন। বৈরুতে তিনি বাংলাদেশ মিশনের প্রধান ছিলেন।
১৯৭২-৭৩ সালে তিনি আওয়ামী লীগ সরকারের ডাক, তার ও টেলিফোন দফতরের এবং পরে বন, মৎস্য ও পশুপালন, ভূমি রাজস্ব ও ভূমি সংস্কার মন্ত্রীর দায়িত্ব পালন করেন।
 ১৯৭৪ সালে স্বাস্থ্যগত কারণে তিনি মন্ত্রিসভা থেকে পদত্যাগ করেন।
১৯৭৩ সালের প্রথম জাতীয় সংসদ নির্বাচনে তিনি আওয়ামী লীগের প্রার্থী হিসেবে ফরিদপুর-১১ আসনের উপনির্বাচনে সংসদ সদস্য নির্বাচিত হন।
১৯৭৯ সালের দ্বিতীয় জাতীয় সংসদ নির্বাচনে তিনি আওয়ামী লীগের প্রার্থী হিসেবে ফরিদপুর-১০ আসন থেকে সংসদ সদস্য নির্বাচিত হন।
মোল্লা জালাল উদ্দীন আহমেদ ১৮ ডিসেম্বর ১৯৭৯ সালে ঢাকায় তার মৃত্যু হয়।
সাইফুজ্জামান চৌধুরী

সাইফুজ্জামান চৌধুরী জাভেদ (জন্ম: ১৮ ফেব্রুয়ারি ১৯৬৯) বাংলাদেশ একজন রাজনীতিবিদ। তিনি ভূমি মন্ত্রণালয়ের প্রতিমন্ত্রী ও মন্ত্রী ছিলেন। চট্টগ্রাম-১২ ও চট্টগ্রাম-১৩ আসনের তিনি সাবেক সংসদ সদস্য।
১৮ই সেপ্টেম্বর ২০২৪ সালে কাতারভিত্তিক গণমাধ্যম আল জাজিরার আই ইউনিট "মন্ত্রীর কোটি কোটি ডলার" শিরোনামে একটি তথ্যচিত্র প্রকাশ করে, যেখানে যুক্তরাজ্য, দুবাই এবং যুক্তরাষ্ট্রে তার বিপুল সম্পদ থাকার বিষয়টি উঠে আসে যা কিনা তিনি নির্বাচনী হলফনামায় গোপন করেছিলেন।
সাইফুজ্জামান চৌধুরী ১৯৬৯ সালের ১৮ ফেব্রুয়ারি চট্টগ্রামের আনোয়ারা থানায় জন্মগ্রহণ করেন। তার বাবার নাম আখতারুজ্জামান চৌধুরী বাবু ও মায়ের নাম নুর নাহার জামান। তার বাবা একজন মুক্তিযোদ্ধা। তার বাবা বাংলাদেশ আওয়ামী লীগের একজন প্রবীণ সদস্য ছিলেন। তিনি চট্টগ্রাম দক্ষিণ জেলা আওয়ামী লীগের  সভাপতি ও কেন্দ্রীয় কমিটির প্রেসিডিয়াম সদস্য ছিলেন। সাইফুজ্জামান চৌধুরী প্রাথমিক শিক্ষা গ্রহণের পর যুক্তরাষ্ট্রে যান উচ্চ শিক্ষা গ্রহণ করতে।
সাইফুজ্জামান চৌধুরী ইউনাইটেড কমার্শিয়াল ব্যাংকের নির্বাহী কমিটি চেয়ারম্যান ছিলেন। বাংলাদেশের শিল্প প্রতিষ্ঠান আরামিট গ্রুপের চেয়ারম্যান হিসেবে দায়িত্ব পালন করেছেন। তিনি চট্টগ্রাম চেম্বার অব কর্মাস এন্ড ইন্ডাস্ট্রির তিনবারের সভাপতি ছিলেন।
সাইফুজ্জামান চৌধুরী মূলত তার বাবার মাধ্যমে রাজনীতিতে সক্রিয় হন। তার বাবা চট্টগ্রামের আনোয়ারা আসন থেকে নির্বাচিত সংসদ সদস্য ছিলেন। বাবা মারা যাওয়ার পর ওই আসনে ২০১৩ উপ-নির্বাচনে চট্টগ্রাম-১২ আসন থেকে সংসদ সদস্য নির্বাচিত হন তিনি।
এরপর ২০১৪ সালের ১০ম জাতীয় সংসদ নির্বাচনে তিনি চট্টগ্রাম-১৩ আসন থেকে আবার নির্বাচিত হন। ১২ জানুয়ারি ২০১৪ সাল থেকে ৭ জানুয়ারি ২০১৯ সাল পর্যন্ত তিনি ভূমি মন্ত্রণালয়ের প্রতিমন্ত্রী হিসেবে দায়িত্ব পালন করেন।
২০১৮ সালের একাদশ জাতীয় সংসদ নির্বাচনে তিনি চট্টগ্রাম-১৩ আসন থেকে আবার নির্বাচিত হন। ৭ জানুয়ারি ২০১৯ সাত থেকে তিনি জ্জানুয়ারি ২০২৪ সাল পর্যন্ত তিনি ভূমি মন্ত্রণালয়ের মন্ত্রী হিসেবে দায়িত্ব পালন করেন।
২০২৪ সালের দ্বাদশ জাতীয় সংসদ নির্বাচনে তিনি চট্টগ্রাম-১৩ আসন থেকে আবার নির্বাচিত হন।
৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।
২০২৪ সালের ১৯ সেপ্টেম্বর কাতারভিত্তিক সংবাদমাধ্যম আল জাজিরা ইংরেজিতে "দ্যা মিনিস্টার'স মিলিয়নস" ও বাংলায় "মন্ত্রীর কোটি কোটি ডলার" শিরোনামে একটি তথ্যচিত্র প্রকাশ করে যেখানে বাংলাদেশ সরকারের সাবেক ভূমিমন্ত্রী সাইফুজ্জামান চৌধুরীর বিভিন্ন দেশে থাকা সম্পদ নিয়ে প্রতিবেদন করা হয়। সেখানে দেখানো হয়েছে কিভাবে তিনি যুক্তরাজ্য, যুক্তরাষ্ট্র ও দুবাইয়ে বিপুল পরিমাণ সম্পদের মালিক হয়েছেন যা নিয়ে বিতর্ক তৈরী হয়েছে এবং দূর্নীতি দমন কমিশন সে ব্যাপারে তদন্ত করছে।
কাজী নাবিল আহমেদ

কাজী নাবিল আহমেদ বাংলাদেশ আওয়ামী লীগের রাজনীতিবিদ ও যশোর-৩ আসনের সাবেক সংসদ সদস্য। তিনি ২০২৪ সালে অসহযোগ আন্দোলনের মাধ্যমে জাতীয় সংসদ বিলুপ্তের মাধ্যমে সংসদ সদস্য পদ হারান।
কাজী নাবিল আহমেদ ১৯৬৯ সালের ৪ অক্টোবর ঢাকায় জন্মগ্রহণ করেন। কাজী নাবিল আহমেদের বাবার নাম কাজী শাহেদ আহমেদ এবং মায়ের নাম আমিনাহ। তার বাবা সামরিক বাহিনীতে চাকরি করতেন। ১৯৭৯ সালে সেনাবাহিনী থেকে লেফটেন্যান্ট কর্নেল হিসেবে অবসর গ্রহণ করে ব্যবসা শুরু করেন। কাজী শাহেদ আহমেদ ক্যাসেল কন্সট্রাকশন নামে একটি ব্যবসায়ী প্রতিষ্ঠান গঠন করেন, এরপর প্রতিষ্ঠা করেন জেমকন গ্রুপ।
কাজী নাবিল আহমেদ সেন্ট জোসেফ হাই স্কুল থেকে মাধ্যমিক, নটরডেম কলেজ, ঢাকা থেকে উচ্চ মাধ্যমিক পাশ করেন। উচ্চ শিক্ষার জন্য তিনি যুক্তরাষ্ট্রে যান। যুক্তরাষ্ট্রের ব্রাউন ইউনিভার্সিটি থেকে অর্থনীতিতে স্নাতক ডিগ্রী অর্জন করেন ১৯৯২ সালে। সে বছরই দেশে ফিরে আসেন। দেশে এসে পারিবারিক ব্যবসার দেখভাল করতে মনোযোগী হন। শিক্ষার উদ্দেশ্যে ১৯৯৯ সালে তিনি আবার বিদেশ গমন করেন। তিনি ইংল্যান্ডে কম্পারেটিভ পলিটিক্সের ওপর এমএসসি ডিগ্রী অর্জন করেন।
তার কর্মজীবন শুরু হয় পারিবারিক ব্যবসায়ী প্রতিষ্ঠানে কাজ করার মধ্য দিয়ে। তিনি জেমকন গ্রুপের ভাইস প্রেসিডেন্ট হিসেবে বর্তমানে দায়িত্ব পালন করছেন। প্রতিষ্ঠানটি তার বাবা প্রতিষ্ঠা করেছিলেন। ১৯৮২ সালে চালু হয় জেমিনি সি ফুড, ১৯৮৬ সালে ইঞ্জিনিয়ারিং পোল ফ্যাক্টরি, ২০০২ সালে মিনাবাজার, ২০০৩ সালে জেম জুট, সম্প্রতি আবাসন ব্যবসা জেমকন সিটি চালু হয়। এছাড়াও জেমকন গ্রুপের রয়েছে ইউনিভার্সিটি অব লিবারেল আর্টস বাংলাদেশ নামে একটি বিশ্ববিদ্যালয় ও ঢাকা ট্রিবিউন পত্রিকা।
যুক্তরাষ্ট্রে থাকাকালীন সময়ে কাজী নাবিল আহমেদ রাজনীতিতে জড়িয়ে পড়েন। সেখানে তার সাথে জিমি কার্টারের দেখা হয়। জিমি কার্টারের মাধ্যমে প্রভাবিত হয়ে তিনি রাজনীতিতে আরো বেশি আগ্রহী হন। যুক্তরাষ্ট্রে বাংলাদেশী রাজনীতিক মাহী বি চৌধুরী তার সহপাঠী ছিলেন। ২০০৩ সাল থেকে তিনি রাজনীতিতে জড়িয়ে পড়েন। তিনি বাংলাদেশ আওয়ামী লীগের সদস্য হন।
তিনি ২০১৪ সালের দশম, ২০১৮ সালের একাদশ ও ২০২৪ সালের দ্বাদশ জাতীয় সংসদ নির্বাচনে তিনি যশোর-৩ আসন থেকে আওয়ামী লীগের প্রার্থী হিসেবে সংসদ সদস্য নির্বাচিত হন।
৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।
ছোটবেলা থেকেই কাজী নাবিল আহমেদ খেলাধুলার সাথে জড়িত ছিলেন। তিনি গত শতকের নব্বই এর দশক থেকে আবাহনীর ডিরেক্টর পদে ছিলেন। তিনি ঢাকা আবাহনী লিমিটেডের ভারপ্রাপ্ত ডিরেক্টর ইনচার্জ মনোনীত হন এবং বাংলাদেশ ফুটবল ফেডারেশনের সহ-সভাপতি পদে ৩ বার নির্বাচিত হয়েছেন। এশিয়ান ফুটবল কনফেডারেশনের ফুটসাল ও বিচ সকার কমিটির একজন সদস্য তিনি। শেখ কামাল ক্রীড়া কমপ্লেক্স নির্মাণেও তার ভূমিকা রয়েছে।
কারিতাস

কারিতাস একটি আন্তর্জাতিক রোমান ক্যাথলিক সাহায্য সংস্থা, যা ১৬৫টি সংস্থার সমন্বয়ে ২০০টির বেশি দেশে তার কার্যক্রম চালিয়ে যাচ্ছে।
১৮৯৭ সালের ৯ নভেম্বরে লোরেঞ্জ ওয়ার্থম্যান কারিতাস প্রতিষ্ঠা করেছিলেন। কারিতাস সুইজারল্যান্ডে ১৯০১ সালে এবং মার্কিন যুক্তরাষ্ট্রে ১৯১০ সালে গঠিত হয়। কারিতাস একটি উন্নত বিশ্ব গড়ার লক্ষ্যে দরিদ্র ও নিপীড়িতদের নিয়ে কাজ করে।
কারিতাস বাংলাদেশ প্রাকৃতিক দুর্যোগে আর্থিক ও বস্ত্তগত সহায়তা প্রদানের পাশাপাশি দুর্যোগ আক্রান্ত জনগণের সক্ষমতা বৃদ্ধিতে নানামুখী পদক্ষেপ গ্রহণ করে থাকে।
ইয়াহইয়া ইবনে মা'ঈন

ইয়াহইয়া ইবনে মা'ঈন () ছিলেন প্রাথমিক যুগের একজন বিশিষ্ট ইসলামী পণ্ডিত। তিনি ছিলেন পারস্য বংশোদ্ভূত।
তিনি ইমাম আহমাদ বিন হাম্বলের ঘনিষ্ঠ বন্ধু ছিলেন। এবং তার মতই ইলমুর রিজালের বিশেষজ্ঞ ছিলেন। ইবনে হাম্বল রহঃ, আলী ইবনুল মাদিনী, ইবনে আবি শায়বাহ এবং ইবনে মা'ঈন; এই চারজনকে হাদীছ শাস্ত্রের শ্রেষ্ঠ লেখক হিসেবে বিবেচনা করা হয়ে থাকে।
তার শিক্ষকদের মধ্যে উল্লেখযোগ্য কয়েকজন হচ্ছেন; ইবনুল মুবারক , ইসমাইল ইবনে ইয়াশ, আবাদ ইবনে আবাদ, ইবনে উয়াইনাহ , আবু মুয়াবিয়া, হাতিম ইবনে ইসমাইল, ইমাম ওয়াকি, আব্দুর রাজ্জাক, হাফস ইবনে গিয়াশ প্রমুখ বিশ্ববিখ্যাত বিদ্বান মনিষীগণ।
তার বিশিষ্ট কয়েকজন ছাত্র হচ্ছেঃ ইমাম আহমদ বিন হাম্বল, মুহাম্মাদ বিন সা'দ, আবু খায়সামাহ, ইমাম বুখারী, ইমাম মুসলিম, আবু হাতিম, আবু দাউদ প্রমুখ।
জ্ঞানার্জনের প্রতি তার ছিল অশেষ আগ্রহ। তার পিতা মৃত্যুর সময় তার জন্য ১০ লক্ষ ৫০ হাজার দিরহাম রেখে যান, ইলমের ভালোবাসায় ইবনে মা'ঈন তার সমুদয় সম্পত্তি ব্যয় করে ফেলেন। শেষ পর্যন্ত এক জোড়া জুতা বাদে আর কিছুই তার অবশিষ্ট ছিল না।
তিনি হাদীছ শিক্ষার জন্য বিভিন্ন অঞ্চলে, নগরে, গ্রামে পণ্ডিতদের কাছে যেতেন; এভাবে তিনি ভ্রমণ করেন, বসরা, বাগদাদ, হারান, দামেস্ক, আল-রাসাফাহ, আর-রায়, সান'আ, কুফা, মিশর এবং মক্কাসহ বহু অঞ্চল।
হাদীছ শাস্ত্রে বিশেষ করে ইলমুর রিজালে তার বিশেষ অবদান রয়েছে। যদিও তিনি বহু গ্রন্থ লিখেছিলেন, সঙ্কলন করেছিলেন কিন্তু বেশিরভাগ-ই আজ পাওয়া যায় না। তিনি মাত্র মাত্র ২০ বছর বয়স থেকে লিখতে শুরু করেন। বর্তমানে যে গ্রন্থগুলোর অস্তিত্ব আছে এর মধ্যে উল্লেখযোগ্য কয়েকটি হচ্ছে, মা'রিফাতুল আল-রিজাল, তারিখ উসমান বিন সা'ঈদ আদ-দারিমী, ইয়াহইয়া ইবনে মা'ঈন ওয়া কিতাবুল তারিখ এবং মিন কালাম আবি জাকারিয়্যা ইয়াহইয়া ইবনে মা'ঈন ফিল রিজাল।
দরবেশ ঘূর্ণি

দরবেশ ঘূর্ণি বা সুফি ঘূর্ণি  ছেমার একটি প্রকারভেদ বা এক প্রকারের শারীরিকভাবে সক্রিয় ধ্যান যা সুফিদের মধ্যে জন্ম নেয় এবং যা এখনো মৌলাবিয়া তরিকা এবং রিফাই-মারুফি মত অনেক তরিকার সুফিরা এই নৃত্যের অনুশীলন করে থাকেন। এটি একটি প্রথাগত ধ্যান অনুশীলন যা ছেমায় (সুফিদের ইবাদতের বিশেষ নৃত্য) বা ওরছ শরীফে (সাধারণত সুফিদের ওফাত দিবস উপলক্ষে পালন করা হয়) পালন করা হয়ে থাকে যাতে দরবেশ বা সুফিরা পরিপূর্ণ মানব বা ইনসানে কামেলের মর্যাদা অর্জন করতে পারেন।
দ্বাদশ শতাব্দিতে, সুফি জালালুদ্দীন রুমী প্রথমবারের মতো এমন একটি ত্বরীকা গঠনের চেষ্টা করেন যার মাধ্যমে একজন শিষ্য বা মুরীদ একটি নির্দেশিত পথ অনুসরণ করে আপন মুর্শিদ বা পীরের সেবা করার মাধ্যমে মুর্শিদ বা পীরের সাথে নিজের একটি আত্মিক সর্ম্পক প্রতিষ্ঠিত হয়। এই সম্প্রদায়ের এমন সদস্যকে পারসি ভাষায় দরবেশ হিসেবে বলা হয়ে থাকে।
মঁসিয়ে ভের্দু

মঁসিয়ে ভের্দু (ইংরেজি: Monsieur Verdoux) হল ১৯৪৭ সালে মুক্তিপ্রাপ্ত মার্কিন তিক্ত হাস্যরসাত্মক চলচ্চিত্র। এটি প্রযোজনা ও পরিচালনা করেন চার্লি চ্যাপলিন। অরসন ওয়েলসের গল্প ভাবনা অবলম্বনে চলচ্চিত্রটির চিত্রনাট্য রচনা করেছেন চার্লি চ্যাপলিন নিজেই এবং তিনি নাম ভূমিকায়ও অভিনয় করেন। অঁরি দেসির লঁদ্রু নামে এক সিরিয়াল কিলারের জীবনী এই চলচ্চিত্রের মূল অনুপ্রেরণা। এতে অন্যান্য চরিত্রে অভিনয় করেন মার্থা রাই, উইলিয়াম ফ্রলি, ও মেরিলিন ন্যাশ।
"মঁসিয়ে ভের্দু" ছবিটির উদ্বোধনী প্রদর্শনী হয় ১৯৪৭ সালের ১১ এপ্রিল নিউইয়র্ক শহরের ব্রডওয়ে থিয়েটারে এবং এতে উল্লেখিত চ্যাপলিনের রাজনৈতিক মতাদর্শ নিয়ে বিতর্কের সৃষ্টি হয়।